title: Uno Boström

text:
Talvisotaan hän osallistui aluksi 3. Täydennysdivisioonan intendenttinä ja myöhemmin Ryhmä Suden huoltopäällikkönä, jonka mukana osallistui Kuusamossa. Välirauhan aikana hän toimi ensin 15. Divisioonan intendenttinä ja myöhemmin huoltopäällikkönä sekä 11. prikaatissa, että 13. prikaatissa. Jatkosotaan hän osallistui 17. D:n huoltopäällikkönä, osallistuen sen mukana taisteluihin Hangon lohkolla, Aunuksessa, ja Karjalankannaksella.
Sotien jälkeen hän toimi huoltopäällikkönä Lapissa, Ryhmä Puromassa vuoteen 1945 asti ja siirrettiin huoltopäälliköksi Kenttätykistörykmentti 1:een, missä oli vuodet 1945–1946. Jalkaväkirykmentti 4:n huoltopäälliköksi hän siirtyi vuonna 1946 ja toimi tehtävässä vuoteen 1948 asti. Vuodet 1948–1949 hän toimi Vaasan sotilaspiirin komentajana. Sotilaspiirin komentajan tehtävistä hän otti eron vakinaisesta palveluksesta vuonna 1949, siirtyen Vaasan kaupunginsairaalan talouspäällikön tehtäviin, joissa hän toimi aina vuoteen 1957 asti.


title: Uno Boström

text: Jääkäriprikaatin kunniatuomioistuimen jäsenenä hän toimi vuonna 1924. Jääkäriprikaatin esikunnan, Kaartin jääkäripataljoonan ja 7. erillisen konekiväärikomppanian kunnianeuvoston jäsenenä hän toimi vuonna 1924, varajäsenenä vuonna 1926 ja puheenjohtajana vuonna 1928. Keski-Suomen sotilasläänin kunniatuomioistuimen varapuheenjohtajana hän toimi vuosina 1948–1949, Vaasan kaupungin tulo- ja omaisuusverolautakunnan jäsenenä hän toimi vuosina 1950–1952. Hänet on haudattu Vaasaan.


title: Raine Karp

text: Raine Karp (s. 23. heinäkuuta 1939) on virolainen arkkitehti. Monia hänen suunnittelemista rakennuksistaan pidetään neuvostoliittolaisen modernismin puhdasluontoisempina toteutuksina, ja hänen monumentalistiset työt voittivatkin neuvostovuosina lukuisia palkintoja. Karpiin suhtautuminen on vaihdellut aikakaudesta toiseen – joskus häntä suuresti arvostaen, mutta toisella kertaa myös epäluulolla. Jotkin Karpin suunnittelemista rakennuksista on jo purettu.


title: Raine Karp

text: Hän on suunnitellut muun muassa seuraavat rakennukset:


title: Auxerre

text: Auxerre on kunta Keski-Ranskan Burgundissa. Se on Yonnen departementin prefektuuri (pääkaupunki). Asukkaita Auxerressa on runsaat 40 000. Kaupungin jalkapallojoukkue AJ Auxerre pelaa Ranskan toiseksi korkeimmalla sarjatasolla.


title: Sonny Fortune

text: Sonny Fortune (19. toukokuuta 1939 – 25. lokakuuta 2018 New York, Yhdysvallat) oli yhdysvaltalainen jazzmuusikko. Vaikka hän oli erikoistunut alttosaksofoniin ja huiluun, hän hallitsi myös useita muita instrumentteja.


title: Sonny Fortune

text: Fortune teki pitkän uransa aikana yhteistyötä muiden muassa Elvin Jonesin, Mongo Santamarían, Leon Thomasin, McCoy Tynerin, Miles Davisin ja Nat Adderleyn kanssa. Hän johti myös omaa yhtyettään.


title: Sterling Price

text: Sterling "Old Pap" Price (20. syyskuuta 1809 – 29. syyskuuta 1867) oli missourilainen poliitikko ja etelävaltioiden armeijan kenraali Yhdysvaltain sisällissodassa.


title: Sterling Price

text: Hän oli syntynyt Farmvillessä, Prince Edwardin piirikunnassa Virginiassa. Hän kävi Hampden-Sydneyn collegen, jossa opiskeli lakia. 1831 hän muutti perheineen Missouriin, jossa hän työskenteli hotellinjohtajana ja sekatavarakaupassa. 1833 hän nai Martha Headin, jonka kanssa sai seitsemän lasta. Hän taisteli vuoden 1838 mormonisodassa ja Meksikon-Amerikan sodassa, jossa hän yleni everstiksi. Hän oli myös Missourin edustajainhuoneessa seitsemän vuotta 1840-1847. Meksikossa hän yleni prikaatinkenraaliksi ja palveli sodan jälkeen Missourin kuvernöörinä 1853-1857. Hän toimi myös rautateillä ja tupakkafarmarina.


title: Sterling Price

text: Sisällissodan alussa hän liittyi konfederaation läntiseen armeijaan kenraalimajurina. Hän osallistui Wilson's Creekin, Lexingtonin, Pea Ridgen, Corinthin, Helenan, Carthagen, Prairie D'Anen, Pilot Knobin, Westportin ja Mine Creekin taisteluihin. Useimmat taisteluista päättyivät hänen tappioonsa. Hän johti 1864 konfederaation epäonnista yritystä kaapata Missouri takaisin Unionilta. Sodan lopussa hän vei joukkonsa ennemmin Meksikoon kuin antautui Unionille.


title: Sterling Price

text: Hän johti konfederaation siirtokuntaa Velacruzissa, ja hankkeen epäonnistuttua hän palasi Missouriin. Hän kuoli St. Louisissa Missourissa ja on haudattu Bellafontainen hautausmaahan.


title: Franz Kalchmair

text: Franz Kalchmair (s. 22. joulukuuta 1939) on itävaltalainen bassolaulaja. Hän syntyi Thalheim bei Welsissä ja opiskeli Bruckner-konservatoriossa Linzissä. Hän on tulkinnut useiden oopperasäveltäjien tunnettuja bassorooleja, kuten Verdin "Falstaffin". Lisäksi hänet tunnetaan muiden muassa J. S. Bachin kantaateista.


title: Fritz Peterson

text: Fritz Fred Peterson (s. 8. helmikuuta 1942) on yhdysvaltalainen baseballpelaaja. Hän syntyi Chicagossa, Illinoisissa, ja oli Major League -tason syöttäjänä vuosina 1966–1976.


title: Fritz Peterson

text: Petersonin ammattilaisseurat olivat New York Yankees (1966–1974, 1976) ja Cleveland Indians (1974–1976). Peterson pelasi tähdistöottelussa vuonna 1970.


title: Jim Bouton

text: James Alan "Jim" Bouton (s. 8. maaliskuuta 1939) on yhdysvaltalainen baseballpelaaja. Hän pelasi Major League -tason syöttäjänä alun perin vuosina 1962–1970, mutta palasi tilapäisesti vielä vuonna 1978.


title: Jim Bouton

text: Bouton pelasi tähdistöottelussa vuonna 1963. Hänen ammattilaisseuransa olivat New York Yankees (1962–1968), Seattle Pilots (1969), Houston Astros (1969–1970) ja Atlanta Braves (1978).


title: Jim Bouton

text: Bouton kirjoitti baseballkokemuksistaan kirjan "Ball Four" (1970).


title: Pasi Horttanainen

text: Pasi Markus Horttanainen (s. Juankoski) on suomalainen harmonikansoittaja joka voitti Kultainen Harmonikka kilpailussa miesten sarjan vuonna 1994. Nykyisin hän toimii musiikinopettajana Nilsiässä ja johtaa Nilsiän Nuoriso-orkesteria.


title: Koripallon naisten SM-sarjakausi 2007–2008

text: Koripallon naisten SM-sarjakaudella 2007–2008 Peli-Karhut voitti seuran historian toisen mestaruuden. Hopeaa voitti Catz Lappeenranta ja pronssia Helsingin NMKY. Peli-Karhut voitti loppuottelusarjan 3–1.


text: Sarjassa oli yhdeksän joukkuetta, jotka pelasivat runkosarjassa nelinkertaisen sarjan. Pudotuspeleihin selviytyivät kuusi parasta joukkuetta, joista kaksi parasta suoraan välieriin. Sijoille 3–6 selviytyneet pelasivat puolivälierät. Puolivälierät pelattiin paras kolmesta -järjestelmällä ja välierät ja loppuottelu paras viidestä -järjestelmällä. Loppuotteluun etenivät runkosarjan kaksi parasta Peli-Karhut ja Catz Lappeenranta.


text: Yhdeksänneksi sijoittunut Forssan Alku karsi sarjapaikastaan I-divisioonan toiseksi sijoittuneen Joensuun Katajan kanssa ja säilytti sarjapaikkansa. I-divisioonan voittaja Orimattilan Jymy nousi SM-sarjaan. Sarjasta ei pudonnut suoraan yhtään joukkuetta. Ennen kauden 2008–2009 alkua Helsingin NMKY ilmoitti luopuvansa sarjapaikastaan.


title: Kuningaspyton

text: Kuningaspyton eli pallopyton ("Python regius") on myrkytön pytonlaji, jota esiintyy Afrikassa. Kuningaspyton on pienin afrikkalaisista pytoneista ja on suosittu lemmikkieläinmarkkinoilla. Tämänhetkisen luokituksen mukaan sillä ei ole alalajeja.


title: Kuningaspyton

text: Aikuiset yksilöt kasvavat yleensä 90-120 cm:n mittaisiksi, tosin muutamat ovat saavuttaneet 152 cm ja jopa 182 cm pituuden, mutta tämä on hyvin harvinaista. Ruumiinrakenne on vankka kun taas pää on suhteellisen pieni. Suomut ovat sileitä ja molemmilla sukupuolilla on surkastuneiden raajojen jäänteet peräaukon molemmin puolin.


title: Kuningaspyton

text: Kuviointi on yleensä musta vaaleanruskeilla kylki- ja selkälaikuilla. Vatsa on valkoinen tai kermanvärinen ja voi sisältää sekalaisia mustia kuvioita. Lemmikkieläinmarkkinoita varten on jalostettu useita värimuunnoksia: mutaatioita erilaisilla väreillä ja kuvioinneilla.


title: Kuningaspyton

text: Nimitys "pallopyton" viittaa eläimen tapaan kietoutua palloksi stressaantuneena tai uhattuna.


title: Kuningaspyton

text: Kuningaspytonia esiintyy Länsi- ja Keski-Afrikassa.


title: Kuningaspyton

text: Suosii ruohikkoja, savanneja ja harvapuisia alueita.


title: Kuningaspyton

text: Tämä maassa elävä käärme tunnetaan puolustautumismenetelmästään jolloin se kietoutuu tiukaksi palloksi, ja piilottaa päänsä ja niskansa keskelle. Tässä tilassa sitä voidaan kirjaimellisesti vierittää ympäriinsä. Suosikkipiilopaikkoja ovat muun muassa nisäkkäiden kolot ja muut maanalaiset piilot, joissa ne myös horrostavat kesän kuivalla kaudella.


title: Kuningaspyton

text: Luonnossa kuningaspytonin ruokavalio koostuu enimmäkseen pienistä nisäkkäistä, kuten Afrikanniittyrotista, päästäisistä ja hiiristä. Nuorempien yksilöiden tiedetään syöneen myös lintuja. Vankeudessa niille syötetään yleensä kesyhiiriä tai rottia, joko esitapettuja tai pakasteesta sulatettuja, maan eläinsuojelulain niin salliessa myös elävinä.


title: Kuningaspyton

text: Naaras munii 3-11, yleensä 4-6 suurta munaa. Se hautoo niitä maan alla, ja ne kuoriutuvat kolmen kuukauden jälkeen. Kuningaspytonkoiras saavuttaa sukukypsyyden 12-18 kuukauden iässä, naaras 24-36 kuukauden iässä. Ikä on vain yksi tekijä lisääntymiskyvyn määrittelyssä, toinen on paino. Koiraiden pitäisi painaa vähintään 700g paritellakseen, ja naaraiden vähintään 1000g.


title: Veikko Männikkö

text: Veikko Iisakki Männikkö (28. joulukuuta 1921 Jalasjärvi – 19. kesäkuuta 2012) oli suomalainen kreikkalais-roomalaisen tyylin painija.


title: Veikko Männikkö

text: Männikkö edusti Suomea kaksien olympialaisten painikilpailuissa. Lontoossa 1948 hän sijoittui kreikkalais-roomalaisen painin 73 kilon sarjassa neljänneksi. Helsingissä 1952 hän paini samassa sarjassa, mutta loukkaantui ja karsiutui jatkosta toisen ottelukierroksen jälkeen.


title: Veikko Männikkö

text: Seuratasolla Männikkö edusti Sydänmaan Karhua, Seinäjoen Sisua sekä Seinäjoen Paini-Miehiä, jonka perustajajäsen hän on. Hän voitti Suomen mestaruuden vuosina 1946, 1950, 1951 ja 1952 sekä lisäksi kaksi SM-hopeaa ja yhden SM-pronssin. TUL:n mestaruuksia hän voitti seitsemän kappaletta vuosina 1947–1953.


title: Veikko Männikkö

text: Huippuvuosinaan Männikkö joutui kärsimään Suomen urheiluelämän poliittisista ristiriidoista. Vuoden 1950 Malmön MM-kisoihin häntä pidettiin itsestään selvänä joukkueen jäsenenä. Työväen Urheiluliiton ja Suomen Painiliiton yhteistyösopimuksen katkeaminen juuri ennen kisoja johti kuitenkin siihen, että Malmöön lähetettiin Painiliiton edustajana Matti Simanainen, jonka Männikkö oli yleensä ja erityisesti myös MM-karsinnoissa voittanut. Kun Matti Simanainen voitti maailmanmestaruuden Malmössa ja kun Männikkö pian kisojen jälkeen voitti Simanaisen, kertoivat lehdet ”moraalisen maailmanmestarin Männikön” voittaneen maailmanmestari Simanaisen. Männikkö ei kantanut Simanaiselle kaunaa, se ei ollut hänen tapaistaan, vaan ystävällinen yhteydenpito postikortein jatkui pitkään senkin jälkeen, kun Simanainen oli muuttanut Floridaan.


title: Veikko Männikkö

text: Männikköä sanottiin herrasmiespainijaksi ja häntä pidettiin esimerkillisenä urheilijapersoonana.


title: Veikko Männikkö

text: Veikko Männikkö toimi koko työuransa autoalalla, muun muassa Volvo-autojen piiriedustajana 1950- ja 1960-luvuilla Seinäjoella – ensin liikkeen johtajana ja sitten itsenäisenä yrittäjänä – sekä myöhemmin 1970-luvulla Oy Veho Ab:n myyntipäällikkönä Kouvolassa.


title: Fantastic Four (vuoden 2005 videopeli)

text: Fantastic Four on vuoden 2005 heinäkuussa julkaistu toimintapeli, joka perustuu samannimiseen elokuvaan "Fantastic Four". Peli seuraa elokuvan juonta, jossa juonellisessa pelissä aloitetaan ryhmän synnyintarina heidän matkatessa kohti avaruutta. Pelissä on myös muita minipelejä, joissa täytyy muun muassa voittaa tietty määrä vihollisia päästäkseen seuraavalle tasolle. Jokaisella hahmolla on omat peruskyvyt sekä erikoisliikkeet, joita saa lisää pääsemällä korkeammille tasoille.


title: Toskaljärven luola

text: Toskaljärven luola on Suomen käsivarressa, Enontekiössä sijaitseva luola. Sen pituus on noin 100 metriä ja se on Suomen pisin tunnettu luola. Luolan läpi virtaa Toskaljärveen laskeva puro.


title: Dragon Ball Z: Budokai Tenkaichi

text: Dragonball Z: Budokai Tenkaichi on Bandain ja Atarin kehittämä sekä Spiken vuonna 2005 julkaisema tappelupeli ja "Tenkaichi"-sarjan ensimmäinen osa.


title: Dragon Ball Z: Budokai Tenkaichi

text: Pelissä voi tapella tunnetuimpien "Dragon Ball Z" -hahmojen kanssa. Pelin grafiikkaa on parannettu edellisistä "" -peleistä. Pelissä on 3D-kamera ja siinä saa vapaasti tuhota maastoa. Pelissä on 90 erilaista hahmoa "Dragonballista", "Dragonball Z":sta, "Dragonball GT":stä ja "Dragonball"-elokuvista. Pelissä ei voi muuttua Supersaiyalaiseksi kesken taistelun. Pelin eri taistelut on jaettu erilaisiin saagoihin ja jokaisessa saagassa on eri vastustajansa sekä tarinansa.


title: Soile Lahdenperä

text: Soile Lahdenperä (s. 1955) on suomalainen moderni tanssija, koreografi sekä pedagogi. Hän on Tanssiteatteri Hurjaruuthin (1981) ja Zodiak Presents ry:n (1985) perustajajäsen ja tanssinut muun muassa Ulla Koiviston, Sanna Kekäläisen ja Zodiakin produktioissa. Lahdenperä on myös opettanut Teatterikorkeakoulun tanssitaiteen laitoksessa 1986–1990.


title: M/S Trans Carrier

text: M/S Trans Carrier () on norjalaisen Valmue Shipping KS:n omistukseen rekisteröity ro-ro-rahtialus. Alus on rakennettu vuonna 1992 kahdella eri telakalla Kroatiassa: "3 Maj" Brodogradiliste d.d:n telakalla Rijekassa ja Nrodogradiliste "Kraljevica":n telakalla Kraljevicassa. Kuollutta painoa "Trans Carrierilla" on 5 866 tonnia. Alus on rekisteröity Bahaman lipun alle, ja sen kotisatama on Nassau.


title: M/S Trans Carrier

text: "Trans Carrierin" sisaralus on M/S "Baltic Excellent".


title: M/S Trans Carrier

text: Aluksen tilasi ruotsalainen Rederi Ab Sea Link, mutta sille alusta ei sodan vuoksi koskaan luovutettu. Vuonna 1994 alus luovutettiin Swan Marine Shipping Ltd:n omistukseen, joka rekisteröi aluksen Norjan lipun alle nimellä "Swan Hunter". Kotisatamaksi tuli Oslo. Luovutuksen jälkeen alus aikarahdattiin eli vuokrattiin Finncarriersin liikenteeseen reitille Suomi–Ruotsi–Norja.


title: M/S Trans Carrier

text: Vuoden 1996 alkupuolella alus aikarahdattiin Gorthon Lines AB:n liikenteeseen linjalle Ruotsi–Belgia–Britannia. 4. kesäkuuta laiva aikarahdattiin saksalaisen DSR Euroseabridgen Travemünden ja Pietarin väliseen liikenteeseen nimellä "Parchim". 17. elokuuta alus aikarahdattiin kahdeksi kuukaudeksi Estlinen Tallinnan ja Tukholman väliseen liikenteeseen. 10. lokakuuta Parchim aikarahdattiin Euroseabridgen Travemünden ja Klaipėdan väliseen liikenteeseen. 17. tammikuuta 1997 rahtaus päättyi, ja 20. tammikuuta alus aikarahdattiin jälleen Finncarriersin liikenteeseen reitille Helsinki–Kotka–Gdynia–Szczecin nimellä "Swan Hunter". Elokuussa 1998 alus siirtyi reitille Helsinki–Århus–Travemünde.


title: M/S Trans Carrier

text: Tammikuussa 1999 norjalainen Valmue Shipping KS osti aluksen ja rekisteröi sen Norjan lipun alle nimellä "Trans Carrier". Tämän jälkeen alus aloitti liikennöinnin reitillä Bergen–Håvik–Tananger–Immingham–Amsterdam. Vuonna 2001 "Trans Carrier" rekisteröitiin Bahaman lipun alle. Kotisatamaksi tuli Nassau.


title: Swan Hunter

text: Swan Hunter oli yksi Yhdistyneen kuningaskunnan merkittävimmistä laivanrakennusyhtiöistä. Yhtiön aikaisempia nimiä olivat C. S. Swan and Hunter ja Swan, Hunter & Wigham Richardson. Yhtiön telakka Wallsendissä, Tyne and Wearissa vastasi joidenkin 1900-luvun alkupuolen tunnetuimpien englantilaisalusten valmistamisesta. Niistä ehkä tunnetuimpia olivat "RMS Mauretania", joka teki Atlantin ylittämisen ennätyksen, ja "RMS Carpathia", joka pelasti "RMS Titanicin" matkustajia kuuluisan merionnettomuuden jälkeen.


title: Swan Hunter

text: Nimensä mukaisesti yhtiön perusti kolme merkittävää laivanvarustajasukua Swanit, Hunterit ja Wigham Richardsonit.


title: Swan Hunter

text: Charles Sheridan Swan aloitti 1874 laivanrakennuksen Newcastlesta hieman alajuoksulle päin Wallsendissä Tyne-joen pohjoisrannalla. Hän perusti nimeään kantaneen yrityksen C. S. Swan and Companyn. Yrityksen perustamiseen häntä oli rohkaissut sisaren aviomies Charles Mitchell, joka oli perustanut 1952 Wallsend Shipbuildingin Newcastlessa. Charles Swanin hukuttua 1879 yhtiön johtoon nousi George Burton Hunter, joka perusti yhteisyrityksen Charles Swanin lesken kanssa. Uuden yhtiön nimeksi tuli seuraavana vuonna C. S. Swan & Hunter (myöhemmin C. S. Swan & Hunter Limited).


title: Swan Hunter

text: Yhtiö aloitti kelluvien telakoiden rakentamisen 1890. Se sai Amiraliteetilta ensimmäisen tilauksensa (£225 000) kelluvan telakan rakentamisesta, mikä valmistui toukokuussa 1902.


title: Swan Hunter

text: Tehdäkseen tarjouksen Cunard Linelle "RMS Mauretanian" valmistamiseksi yhtiö muodosti 1903 yhteisyrityksen Wigham Richardsonin, joka oli alun perin John Wigham Richardsonin 1860 perustama Neptune Works. Tehty tarjous hyväksyttiin, ja osakkaat aloittivat edellä mainitun aluksen rakentamisen. Uusi yhtiö perustettiin kesäkuussa 1903 nimellä Swan Hunter & Wigham Richardson Ltd. Yhtiö osti vielä samana vuonna telakoidensa väliin jääneen Tyne Pontoon and Dry Docks -korjaustelakan, mikä tehosti telakan toimintaa.


title: Swan Hunter

text: Yhtiö otti valvontaansa samana vuonna Parsons-turbiinimoottoreiden lisenssivalmistajan Wallsend Slipway & Engineering Companyn osakekannan. Tällä varmistettiin RMS "Mauretanian" voimanlähteen saatavuus. Ostettu yhtiö sijaitsi lisäksi telakan välittömässä läheisyydessä alavirtaan. Saman aikaisesti yhtiön hallitukseen kutsuttiin Amiraliteetin pääsuunnittelijan tehtävistä eläkkeelle jäänyt Sir William White, jonka toivottiin tuovan kokemusta Amiraliteetin toimintatavoista ja menetelmistä. Yhtiö osti vuonna 1912 Glasgowista Barclay Curlen.


title: Swan Hunter

text: Yhtiö fuusioitui vuonna 1966 Smith's Dock Companyn kanssa muodostaen Associated Shipbuilders yhtiön, josta taas myöhemmin muodostettiin Swan Hunter Group. Geddesin raportin, joka esitti brittiläisen telakkatoiminnan rationalisointia, julkistamisen jälkeen yhtiö hankki 1967 omistukseensa Clelands Shipbuilding Companyn ja John Readhead & Sonsin. Yhtiö sai haltuunsa 1968 myös Vickers-Armstrongilta laivastontelakan High Walkerista Tyne-joen varrelta. Yhtiö laajeni edelleen 1973 ostaessaan Vickers-Armstrongin Palmersin telakan Hebburnistä.


title: Swan Hunter

text: Swan Hunter Group kansallistettiin 1977, minä aikana telakalla valmistettiin muun muassa nykyinen Kuninkaallisen laivaston lippulaiva H"MS Ark Royal".


title: Swan Hunter

text: Yhtiö yksityistettiin uudelleen vuonna 1987, mutta se määrättiin samalla luopumaan Neptunen telakasta vuoden 1988 aikana.


title: Dragon Ball Z: Budokai Tenkaichi 2

text: Dragon Ball Z: Budokai Tenkaichi 2 on Spiken kehittämä ja Atarin julkaisema tappelupeli. Peli julkaistiin vuonna PlayStation 2:lle ja Wiille. Peli on seuraaja "lle" ja osa "Dragon Ball Z: Budokai Tenkaichi" -sarjaa.


title: Dragon Ball Z: Budokai Tenkaichi 2

text: Edelliseen osaan verrattuna peli ei ole juuri muuttunut: siihen on lisätty minipelejä, enemmän maita, hahmoja ja iskuja sekä kartta, jossa voi lentää. Pelissä on mahdollista muuttua supersaiyalaiseksi kesken ottelun. Peliin on lisätty yksi Dragonball GT:n saagoista, jossa Goku ja Vegeta fuusioituvat tuhotakseen Omega Shenronin.


title: Dragon Ball Z: Budokai Tenkaichi 2

text: Pelissä on mahdollista pelata ”Dragon Adventure” -pelimuotoa, jossa on päämääränä voittaa kaikki vastaantulevat viholliset. ”Dragon Adventuressa” voi pelata kaikkien saagojen läpi muokatulla hahmolla, ja saagoissa on nyt mukana myös "DBZ"-elokuvat ja "DBGT". Toinen pelimuoto on ”Dueling”, jossa on yksin- ja kaksinpelimahdollisuus. Dueling-muodossa on myös mahdollista muodostaa itselle ja vastustajalle tiimit, joilla taistellaan viidellä viittä vastaan.


title: Dragon Ball Z: Budokai Tenkaichi 2

text: Pelissä on 120 hahmoa "Dragon Ballista", "Dragon Ball Z:sta", "DragonBall GT":stä ja "Dragonball"-elokuvista. Hahmoina on muun muassa Baby Vegeta, Super 17, Omega Shenron, Dr.Gero sekä Mecha Frieza. Pelatessa Dueling-muotoa voi alussa valita hahmolle erilaisen vaatteen.


title: FC HutiVaara

text: FC Hutivaara on Boing-lehdessä ilmestyvä huumorisarjakuva, joka kertoo jalkapallojoukkueesta.Tavallisia albumeja on yhdeksän.


title: Lastenkirjainstituutti

text: Lastenkirjainstituutti (LKI) on vuonna 1978 perustettu Tampereella toimiva suomalainen asiantuntijaorganisaatio ja erikoiskirjasto. Sen tavoitteena on edistää lasten- ja nuortenkirjallisuuden sekä lastenkirjan kuvitustaiteen tuntemusta ja tutkimusta. Perustamisestaan vuoden 2010 loppupuolelle asti Lastenkirjainstituutti toimi nimellä Suomen Nuorisokirjallisuuden instituutti (SNI).


title: Lastenkirjainstituutti

text: Lastenkirjainstituutti järjestää erilaisia kirjallisuusaiheisia tilaisuuksia, esimerkiksi vuosittaisen yleisölle avoimen Kirjakori-seminaarin, joka esittelee uusinta lasten- ja nuortenkirjallisuutta. Instituutti auttaa lasten- ja nuortenkirjallisuuskurssien järjestämisessä ja alan opinnäytetöiden ohjauksessa. Tiedon keräämisen ja välittämisen lisäksi Lastenkirjainstituutin toimintaan kuuluu yhteyksien luominen ja ylläpitäminen lasten- ja nuortenkirjallisuuden piirissä toimiviin henkilöihin ja yhteisöihin Suomessa ja ulkomailla.


title: Lastenkirjainstituutti

text: Lastenkirjainstituutin kirjasto on valtakunnallinen lasten- ja nuortenkirjallisuutta ja sen tutkimusta tallentava erikoiskirjasto, joka sijaitsee Tampereella. Kirjastossa on noin 65 000–70 000 lasten- ja nuortenkirjaa ja 5 500 alan tutkimusta, hakuteosta tai opinnäytettä sekä merkittäviä erikoiskokoelmia. Instituutin kokoelmiin kuuluu kuvituskokoelma, joka sisältää muun muassa Camilla Mickwitzin, Maija Karman ja Riikka Juvosen alkuperäiskuvituksia. Kirjastoon tulee noin sata erilaista lasten- ja nuortenlehteä sekä yli 50 alaan liittyvää kotimaista tai kansainvälistä ammattilehteä. Kaikkiaan kokoelmissa on yli 700 lehtinimikettä vuodesta 1854 alkaen.


title: Lastenkirjainstituutti

text: Lastenkirjainstituutti julkaisee neljä kertaa vuodessa ilmestyvää kulttuurilehti Onnimannia. Se jakaa Onnimanni-palkintoa yksilölle tai yhteisölle, joka on ansioitunut lasten- ja nuortenkirjallisuuden aseman edistäjänä. Lastenkirjainstituuttia ylläpitää Lastenkirjallisuuden kannatusyhdistys ry.


title: Lastenkirjainstituutti

text: Vuonna 2015 Messusäätiö myönsi instituutille Rakkaudesta kirjaan -tunnustuspalkinnon pitkäjänteisestä työstä lasten ja nuorten lukemisen edistämiseksi.


title: Al Jean

text: Al Jean (s. 9. tammikuuta 1961 Farmington Hills, Michigan) on yhdysvaltalainen käsikirjoittaja ja ohjaaja, joka tunnetaan parhaiten animaatiosarjasta "Simpsonit". Hän on myös kirjoittanut National Lampoon -lehteen, "The Tonight Show" -ohjelmaan, "Alfiin" ja "The PJs" -sarjaan. Vuonna 1994 hän teki Mike Reissin kanssa sarjan "The Critic", joka laukkautettiin Foxilla ja ABC:llä ennen kuin ehti saada suosiota Comedy Centralilla.


title: Al Jean

text: Jean on kuulunut "Simpsonien" käsikirjoitustiimiin aivan alusta alkaen, tosin hän oli 1990-luvulla muutaman vuoden poissa sarjasta kehitellessään omia sarjojaan kuten "The Criticiä". Jean oli "Simpsonien" vastaava tuottaja eli "showrunner" yhdessä Mike Reissin kanssa 3.–4. tuotantokaudella vuosina 1991–1993 ja on ollut tehtävässä yksinään 13. tuotantokaudelta eli vuodesta 2001 alkaen. Hän on näin ollen sarjan ylivoimaisesti pitkäaikaisin "showrunner", koska vuoteen 2001 saakka henkilöä vaihdettiin muutaman tuotantokauden välein. Hän oli myös yksi "The Simpsons Movie" -elokuvan käsikirjoittajista ja tuottajista.


title: Al Jean

text: Jeanin vaimo Stephanie Gillis on myös käsikirjoittanut useita jaksoja "Simpsoneihin".


title: Al Jean

text: Jean on käsikirjoittanut seuraavat "Simpsonien" jaksot:


title: Kauppiaitten Kustannus

text: Kauppiaitten Kustannus Oy on entinen K-ryhmän kustannusyhtiö, joka on julkaissut K-ryhmän lehtiä sekä kirjoja. Kustantamon lehtiin ovat kuuluneet Pirkka, Birka, Maatilan Pirkka ja Åker Birka.


title: Kauppiaitten Kustannus

text: Yhtiö järjesti 1960-luvun lopulla nuorten kirjoituskilpailun, jonka pohjalta julkaistiin vuonna 1970 ensimmäiset Kontakti-sarjan kirjat.


title: Kauppiaitten Kustannus

text: Vuonna 2001 kustannustoiminta siirtyi Kynämies Oy:lle, joka on Yhtyneet Kuvalehdet Oy:n tytäryhtiö. Kauppa on jatkoa Keskon strategialle keskittyä ydinliiketoimintoihin. Kauppiaitten Kustannus Oy:n liikevaihto oli vuonna 2000 noin 70 miljoonaa markkaa.


title: Kultainen nuoruus

text: Kultainen nuoruus voi tarkoittaa ainakin seuraavia:


title: Elovena

text: Elovena on Raisio-konsernin tuotemerkki. Elovena-nimellä tuotetaan kaurahiutaleita ja muita viljatuotteita. Vuonna 2015 tuoteperheeseen kuului annospakattuja puuroja, hiutaleita, leseitä ja alkioita, välipalajuomia ja -keksejä sekä muroja. Kaikkiaan tuotteita on noin 40. Elovenan myynti on kasvanut voimakkaasti vuosina 1999-2014.


title: Elovena

text: Taloustutkimuksen mukaan Elovena on ollut yksi Suomen arvostetuimmista elintarvikebrändeistä. Tuotemerkki tunnetaan pakkausten kyljessä olevasta kuvasta, niin sanotusta "Elovena-tytöstä". Kuvassa kansallispukuinen, vaaleatukkainen ja huivipäinen nuori nainen seisoo viljapellolla kauralyhteen kanssa.


title: Elovena

text: Elovena syntyi Viipurissa, Karjalan mylly oy:ssä vuonna 1925. Tuotteen nimen alku saatiin yrityksen aiemmasta nimestä Myllyosakeyhtiö Elo ja loppuosa kauran tieteellisestä nimestä "Avena sativa". Viljapellon laidalla seisovan Elovena-tytön alkuperäinen piirtäjä on Viipurin Tienhaarassa asunut taiteilija Joel Räsänen (1905–1978), joka oli myllyn konemestarin poika. Hänen piirroksensa voitti Karjalan Myllyn järjestämän mainoskilpailun, jossa haettiin kuvitusta pakkaukseen, joka sisälsi ekstra priima höyrytettyjä Elovena Kaurahiutaleita.


title: Elovena

text: Elovenan valmistuksen kehitti alkujaan viipurilainen arkkitehti ja liikemies Edoard Mielck, mutta liikekumppanit veivät idean ja alkoivat valmistaa sitä myllyssään.


title: Elovena

text: Elovena-tuotteiden kaura tulee Raisio Oyj:n (linkki) sopimusviljelijöiltä noin 100 kilometrin säteeltä Nokian myllystä. Elovena-hiutaleita on valmistettu Nokialla vuodesta 1990, kun Melia perustettiin.


title: Elovena

text: Kesällä 2014 perustettiin Elovena Puurobaari. Markkinointikampanjassa ideana oli pitää puurokulttuuria yllä tuunaamalla peruspuuroa ja hyödyntää ajan trendi-ilmiötä tarjoilemalla se ruokarekan luukusta.


title: Elovena

text: Taiteilija Jani Leinonen on käyttänyt teoksissaan Elovena-tyttöä poikkeavissa yhteyksissä. Raisio lähetti Leinoselle kirjeen, jossa se kertoi pahoittaneensa mielensä.


title: Elovena

text: Elovena Muru Kaurajauhis on suomalainen Raisio Oyj:n valmistama ja markkinoima kypsä kasviproteiinituote, joka valmistetaan suomalaisilla pelloilla kasvaneesta Elovena-täysjyväkaurasta, kauraleseestä, vedestä, suolasta sekä peruna- ja herneproteiinista.


title: Elovena

text: Elovena voitti Vuoden puuro 2011 -kilpailun Lahden Sadonkorjuumesuilla lokakuussa 2011. Voittoisa puuro syntyi Elovena Luomukaurahiutaleista kaurajuomaan tehtynä hitaasti hauduttamalla.


title: Elovena

text: Vuonna 2013 Elovena sai Mainostajien Liiton vuosittain jakaman Vuoden Brändinrakentaja -tunnustuksen. Vuoden Brändinrakentaja -tunnustuksen saa vuosittain yksi Mainostajien Liiton jäsenyritys, joka on ollut markkinointiviestinnässään esimerkillinen. Mainostajien Liiton mukaan Elovena on perinteikkäästi suomalaisuutta kuvaava brändi. Erityisesti suomalaiset yhdistävät Elovenaan mielikuvia terveellisyydestä, luotettavuudesta ja luonnollisuudesta. Arvioitsijoiden mukaan Elovena-brändin vakiintuneita, kuluttajille helposti tunnistettavia elementtejä ovat muun muassa logo sekä pakkauksissa ja markkinointiviestinnässä esiintyvä väritys ja teemat kuten Elovena-tyttö ja kauralyhteet. Ilmettä on hillitysti päivitetty vuosien varrella brändin perusarvoille uskollisesti.


title: Elovena

text: Vuonna 2015 osana Elovenan 90-vuotisjuhlan kampanjaa Elovena-puuropakkausten kanteen painettiin suomalaisilta kerättyjä ajatuksia elämästä. Oman ajatelman sai jakaa Twitterissä ja Instagramissa tunnuksella #hyväteväätelämään sekä Facebookissa tai Elovenan kotisivuilla.


title: Elovena

text: Huhtikuussa 2008 Raisio lisäsi ensimmäisenä suomalaisena yrityksenä Elovena-kaurahiutaleisiin tuotteen hiilidioksidipäästöistä kertovan merkin. Myöhemmin merkkiä päivitettiin kertomaan laajemmin tuotteen hiilijalanjäljestä, jolloin lukuun otetaan hiilidioksidin lisäksi mukaan myös muita kasvihuonekaasuja. Merkki kertoo kaikkien tuotteiden aiheuttamien kasvihuonekaasujen yhteismäärän hiilidioksidiksi muutettuna. Laskennassa on huomioitu kaikki vaiheet viljelystä valmistukseen sekä matka kaupan varastoon. Elovena Kaurahiutaleiden koko tuotantoketju tuottaa 80 grammaa hiilidioksidia 100 grammaa valmista tuotetta kohti.


title: Mustaveitsikala

text: Mustaveitsikala ("Apteronotus albifrons") on musta, puikkomainen kala, joka voi luoda samantapaisen sähkökentän kun sukulaisensa veitsikala ja sähköankerias. Erikoisen näköisiä kaloja myydään akvaarioihin, mutta nopea ja suureksi kasvava kala tarvitsee ison altaan, ja valikoidut muut kalat seurakseen, sillä se syö useimmat pienet naapurinsa.


title: Mustaveitsikala

text: Mustaveitsikala kasvaa 60 cm pitkäksi, mutta jää akvaario-oloissa usein pienemmäksi. Se on muuten musta, mutta pyrstössä on kaksi valkoista rengasta. Myös selän ja pään poikki voi kulkea kapea valkoinen juova. Väritys on hyvin yksilöllinen. Kala ui lähinnä aaltoilevan, helmamaisen vatsaevänsä avulla.


title: Mustaveitsikala

text: Mustaveitsikalaa tavataan luonnossa Venezuelasta Paraguay- ja Paraná-joelle asti, sekä Perun puoleisessa osassa Amazonin vesistöä.


title: Mustaveitsikala

text: Mustaveitsikala on aktiivinen öisin, ja löytää saaliinsa pimeässä sähköaistinsa avulla. Akvaariossa tulee olla hieno hiekkapohja ja paljon piilopaikkoja. Suositeltava altaan koko aikuiselle kalalle on tuhat litraa.


title: Mustaveitsikala

text: Mustaveitsikala syö eläinpitoista ruokaa. Sopiva pH on 6.6 ja lämpötila 25-28 astetta. Veden pitää olla kirkasta ja puhdasta. (vertaa veitsikalaan, joka elää sameassa vedessä).


title: Päivi Junttila

text: Päivi Inkeri Junttila (s. 27. joulukuuta 1971, Kalajoki) on suomalainen kirjailija. Hän on myös äidinkielen lehtori ja copywriter. Koulutukseltaan hän on filosofian maisteri, pääaineenaan suomen kieli (1998).


title: Löytäjä saa pitää

text: Löytäjä saa pitää on Stella-yhtyeen kolmas albumi, joka julkaistiin 23. huhtikuuta 2008.


title: Löytäjä saa pitää

text: Ennen albumin julkaisua radioille lähetettiin single "Korkokengät", johon kuvattiin myös video. Toisena singlenä julkaistiin "Suden silmät", kolmantena albumin nimikkokappale "Löytäjä saa pitää" ja neljäntenä albumin avausraita "Säikyn aina kun puhelin soi". Albumi ylsi Suomen virallisen listan sijalle 2., ja on edeltäjiensä tavoin myynyt kultaa, eli yli 15 000 kappaletta.


title: Lene Kaaberbøl

text: Lene Kaaberbøl (s. 1960) on tanskalainen lasten- ja nuortenkirjailija sekä rikoskirjailija. Lene Kaaberbøl on kirjoittanut lapsesta asti. Hän julkaisi ensimmäisen kirjansa 15-vuotiaana, ja 17-vuotiaana hän oli jo kirjoittanut sarjan hevoskirjoja. Hän siirtyi fantasiakirjallisuuteen, mutta eläimet ovat olleet tärkeässä osassa hänen fantasiakirjoissaankin. Tanskassa häneltä on ilmestynyt myös aikuisten fantasiakirjoja. Hänellä on lukijoita monissa eri maissa.


title: Lene Kaaberbøl

text: Kaaberbøl on opiskellut englantia ja draamaa Aarhusin yliopistossa. Hän on itse kääntänyt Näkijä-sarjan kirjat englanniksi, ja kirjojen suomennokset on tehty kirjailijan omien englanninkielisten käännösten pohjalta. Ennen ryhtymistään päätoimiseksi kirjailijaksi Kaaberbøl työskenteli muun muassa englanninopettajana, kustannustoimittajana, mainostoimiston tekstitoimittajana ja ratsastuksenopettajana. Vapaa-aikanaan hän harrastaa petankin pelaamista ja on saavuttanut lajissa maailmanmestaruushopeaa.


title: Lene Kaaberbøl

text: Kaaberbøl tunnetaan parhaiten neliosaisesta "Näkijä"-sarjasta (2002–2003). Sarja kertoo harvinaisen Näkijän kyvyn äidiltään perineestä Dina-tytöstä ja hänen perheestään, jolla on tärkeä osa taistelussa julmaa hirmuhallitsijaa Drakania vastaan. Kaaberbøl on kirjoittanut myös useita W.i.t.c.h.-sarjan kirjoja. Hän kirjoitti myös kolmeosaisen "Katrionan tarinan", joka kertoo Katriona-nimisestä tytöstä, joka opiskelee bredinariksi.


title: Lene Kaaberbøl

text: Vuonna 2008 julkaistiin Kaaberbølin ensimmäinen rikosromaani, yhdessä Agnete Friisin kanssa kirjoitettu "Drengen i kufferte" (julkaistu suomeksi vuonna 2013 nimellä "Poika matkalaukussa"). Teos palkittiin Harald Mogensen -palkinnolla ja se oli ehdolla Lasiavain-palkinnon saajaksi.


title: Lene Kaaberbøl

text: Lene Kaaberbølin teoksia on suomentanut muun muassa Annika Eräpuro.


title: Lene Kaaberbøl

text: W.I.T.C.H.


title: Lene Kaaberbøl

text: W.I.T.C.H.: Ajan verkko


title: Lene Kaaberbøl

text: Näkijän kirja


title: Lene Kaaberbøl

text: Katrionan tarina


title: Lene Kaaberbøl

text: Nina Borg


title: Jarl Eklund

text: Jarl Eklund (20. helmikuuta 1876 Kirkkonummi – 30. elokuuta 1962 Helsinki) oli suomalainen arkkitehti.


title: Jarl Eklund

text: Eklund valmistui arkkitehdiksi Suomen Polyteknillisestä opistosta vuonna 1899. Hän työskenteli ensin Gustaf Nyströmin ja Gesellius-Lindgren-Saarisen arkkitehtitoimistoissa sekä yleisten rakennusten ylihallituksessa kunnes vuonna 1905 perusti oman arkkitehtitoimiston.


title: Jarl Eklund

text: Eklundin tuotanto käsittää pääasiassa teollisuusrakennuksia, kartanoita ja yksityisiä asuintaloja.


title: Morgan Tsvangirai

text: Morgan Tsvangirai (10. maaliskuuta 1952 Gutu, Etelä-Rhodesia – 14. helmikuuta 2018 Johannesburg, Etelä-Afrikka) oli zimbabwelainen poliitikko. Hän toimi maan pääministerinä 2008–2013 ja demokratialiike MDC:n johtajana 2005–2013. Tsvangirai oli myös ihmisoikeusaktivisti.


title: Morgan Tsvangirai

text: Tsvangirai oli presidenttiehdokas vuoden 2008 vaaleissa istuvaa presidenttiä Robert Mugabea vastaan. Hän sai maaliskuussa 2008 järjestetyllä presidentinvaalien ensimmäisellä kierroksella 47,9 % äänistä Mugaben saadessa 43,2 %. MDC sai myös enemmistön parlamenttipaikoista. Tsvangirai vetäytyi presidentinvaalien toiselta kierrokselta 22. kesäkuuta 2008 syyttäen Mugabea ja tämän hallintoa vaalien tekemisestä mahdottomaksi. Tsvangirai kuvaili maan tilannetta ”kansanmurhaksi”.


title: Morgan Tsvangirai

text: Morgan Tsvangirai oli naimisissa Susan Tsvangirain kanssa vuodesta 1978. Pari sai kolme tytärtä ja kolme poikaa. Susan Tsvangirai sai surmansa 6. maaliskuuta 2009 auto-onnettomuudessa, jossa Morgan Tsvangirai loukkaantui lievästi. Tsvangirai kuoli paksusuolen syöpään 65-vuotiaana Etelä-Afrikassa 14. helmikuuta 2018.


title: Curt Lundmark

text: Curt Lundmark (s. 9. syyskuuta 1944) on ruotsalainen jääkiekkovalmentaja. Lundmark on toiminut Ruotsissa Västerås IK:n, HV71:n ja Leksands IF:n valmentajana. Suomen SM-liigassa hän on valmentanut Helsingin Jokereita. Lundmark on valmentanut lisäksi Ruotsin maajoukkuetta kevään 1995 MM-kisoissa, joissa joukkue hävisi finaalissa Suomelle numeroin 4–1. Suomea valmensi Lundmarkin kaima Curt Lindström.


title: Emily Rodda

text: Emily Rodda (s. 1948) on australialainen kirjailija. Hän kirjoittaa sekä lapsille että aikuisille. Aikuisille hän kirjoittaa jännitysromaaneja nimellä Jennifer Rowe. Emily Rodda on voittanut lukuisia palkintoja lasten- ja nuortenkirjoistaan, muun muassa viisi kertaa Australian Lasten- ja nuortenkirjaneuvoston myöntämän vuoden kirja -palkinnon.


title: Hallonbergen

text: Hallonbergen on kaupunginosa ja Tunnelbanan asema Sundbybergin kunnassa Ruotsissa. Kaupunginosan nimi tarkoittaa suomeksi 'vadelmakukkulat'.


title: Hallonbergen

text: Se on pääosin 1970-luvulla Miljoonaohjelman puitteissa rakennettu Tukholman lähiö. Rakennuskanta muodostuu pelkästään betonisista kunnan omistamista vuokrakerrostaloista. Kaupunginosan suunnittelu ja rakentaminen aloitettiin 1960-luvun lopussa. Siitä suunniteltiin 4 000–5 000 asukkaan aluetta. Vuonna 1968 aloitettiin räjäytystyöt johtoja ja talojen perustuksia varten.


title: Hallonbergen

text: Vuonna 1975 avattu Hallonbergenin metroasema on osa Sinistä linjaa ja sijaitsee Näckrosenin ja Kistan asemien välissä.


title: Hallonbergen

text: Kaupunginosassa asuu pääosin maahanmuuttajia, ja jengit ja välivalta ovat yleisiä.


title: Eurooppalaisten siirtomaavalta

text:
Eurooppalaisten siirtomaavalta on aikakausi, jonka aikana eurooppalaiset valtiot hallitsivat siirtomaa-alueita eri puolilla maailmaa. Siirtomaavalta sai alkunsa löytöretkien jälkeen, kun Uusi manner valloitettiin.
Siirtomaavalta ei ulottunut vain Amerikkaan, vaan myös muillekin mantereille Afrikkaan, Aasiaan ja Oseaniaan.


title: Eurooppalaisten siirtomaavalta

text: Miltei koko Afrikka ja Oseania jaettiin eurooppalaisten kesken ja aasialaiset alueet alistettiin eurooppalaisten kaupankäynnin tarpeiden mukaisiksi. Dekolonisaation myötä valtaosa siirtomaista on itsenäistynyt, mutta periaatteessa siirtomaavalta ei ole kokonaan loppunut, sillä joillakin eurooppalaisilla on edelleen siirtomaita, kuten brittiläiset merentakaiset alueet.


title: Eurooppalaisten siirtomaavalta

text: Siirtomaavalta käynnistyi pikkuhiljaa eurooppalaisten ensin perustaessa siirtokuntia eri alueille. Alkuun heillä ei ollut voimavaroja valloittaa alueita, joten alkuperäisasukkaiden kanssa käytiin kauppaa. Vähitellen kaupankäynti muuttui riistoksi, ja lopulta siirtokuntien kasvaessa alueiden alistamiseksi. Ensimmäisiä siirtomaita olivat espanjalaisten Kanariansaaret ja portugalilaisten Madeira.


title: Eurooppalaisten siirtomaavalta

text: Varsin pian Amerikan löytämisen jälkeen eurooppalaiset - etunenässä Espanja ja Portugali - alkoivat ottaa uuden mantereen alueita haltuun. Kolumbus löysi Amerikan 1492 ja Hernán Cortés valloitti Espanjalle Meksikon alueen asteekkivaltakunnan jo 1519–1522, ja alueesta tuli siirtomaa.


title: Eurooppalaisten siirtomaavalta

text: Tordessillasin sopimuksessa 1494 Portugali ja Espanja jakoivat keskenään Euroopan ulkopuolisen maailman. Paavi Julius II vahvisti sopimuksen 1506, mikä rajoitti muiden maiden siirtomaahankintaa. Portugalilainen Pedro Álvares Cabral löysi ja valloitti nykyisen Brasilian vuonna 1500 ja espanjalainen Francisco Pizarro valloitti Etelä-Amerikan itäosan inkavaltakunnan 1532–1541 sopimuksen mukaisesti.


title: Eurooppalaisten siirtomaavalta

text: Tordesillasin sopimuksen painoarvo väheni, kun Euroopan valtiot kiinnostuivat uuden mantereen alueista. Lopullisesti se menetti merkityksensä vuonna 1580, kun Portugali liitettiin hetkeksi Espanjaan. Siirtomaakilpaan tulivat ensin mukaan Atlantin rannikkovaltiot Englanti, Ranska ja Hollanti, ja myöhemmin Saksa, Tanska, Ruotsi ja Venäjä. Myös pienet valtiot Skotlanti ja Kuurinmaa perustivat pieniä siirtokuntia.


title: Eurooppalaisten siirtomaavalta

text: Eurooppalaiset alkoivat jo 1500-luvulla perustamaan kauppa-asemia Afrikan rannikolle. Kauppa-asemista myöhemmin kehittyi siirtokuntia, ja lopulta siirtomaa-alueita. Kilpailu Afrikasta johti siirtomaasotiin Euroopan suurvaltojen välillä. Viralliseksi kilpailun teki vuoden 1884 Berliinin konferenssi, jossa sovittiin että rannikkoaluetta omistavalla valtiolla oli myös oikeus sisämaahan.


title: Eurooppalaisten siirtomaavalta

text: Venäjä ei muiden eurooppalaisten valtioiden tavoin suunnannut siirtomaahankinnoissaan meren yli länteen, vaan keskittyi lähialueisiinsa Aasiassa. Myöhemmin Venäjän ja Ison-Britannian intressit kohtasivat toisensa, ja tilannetta kutsutaan nimellä suuri peli.


title: Eurooppalaisten siirtomaavalta

text: Ensimmäisenä siirtomaavallasta irrottautui valtaosa Amerikan mannerta. Siirtomaissa siirtomaavalta herätti vastustusta, sillä siirtomaiden asukkaat katsoivat olevan alempiarvoisia isäntämaiden asukkaiden rinnalla, ja lisäksi isäntämaat riistivät siirtomaitaan taloudellisesti. Suosiolla eivät Amerikan maat itsenäisyyttä kuitenkaan saaneet, vaan ne joutuivat taistelemaan isäntävaltioitaan vastaan. Eurooppalaisilla oli riitoja omalla mantereellaan, jonka vuoksi he eivät voineet keskittyä kapinoiviin siirtokuntiin, jotka onnistuivat irtautumaan isännistään. Eurooppalaisten menettäessä otteensa Amerikasta, alkoivat he keskittyä muihin siirtomaihinsa.


title: Eurooppalaisten siirtomaavalta

text: Toisen maailmansodan jälkeen länsivaltioilla oli hankala tilanne. Sodassa oltiin liputettu kansojen itsemääräämisoikeuden ja vapauden puolesta, joten länsivaltojen oli vaikea perustella siirtomaavaltaansa. Lisäksi sota oli rasittanut siirtomaita ja ne joutuivat rahoittamaan isäntävaltioidensa uudelleenrakentamista. Tämä herätti närää siirtomaissa, sillä toisen maailmansodan katsottiin pääasiassa olevan Euroopan sota, eikä heidän sotansa. Lisäksi sodan aikana esimerkiksi Iso-Britannia oli luvannut monille siirtomaille itsenäisyyden sodan jälkeen. Japanin menestys toisessa maailmansodassa oli myös osoittanut, etteivät eurooppalaiset ole voittamattomia, joka osaltaan rohkaisi siirtomaita vaatimaan itsenäisyyttä.


title: Eurooppalaisten siirtomaavalta

text: Kansallisuusaate kasvoi Amerikan siirtomaissa 1700- ja 1800-luvuilla. Siirtomaiden tyytymättömyys isäntävaltioihin aiheutti lukuisia kapinoita. Vuonna 1775 tapahtunut Bostonin teekutsut käynnistivät Amerikan vallankumouksen, jossa Yhdysvallat syntyi voitettuaan Ison-Britannian Yhdysvaltain vapaussodassa 1783. Haitilla Ranskan vallankumous innosti saaren orjat vallankumoukseen ja saari itsenäistyi 1804.


title: Eurooppalaisten siirtomaavalta

text: Espanjan siirtokuntien levottomuudet kasvoivat lopulta Etelä-Amerikan itsenäisyyssodiksi 1808–1825 ja Meksikon vapaussodaksi 1810–1821, mitkä päättivät Espanjan siirtomaavallan Amerikassa. Myös Brasiliassa kansallismieliset nousivat kapinaan, ja Portugalin kuninkaan poika Pedro I tuki heitä. Brasilia itsenäistyi 1822 ja Pedro I:stä tuli Brasilian keisari.


title: Eurooppalaisten siirtomaavalta

text: Yhdysvallat oli jo luopunut siirtomaistaan, ja samaa vaadittiin mm. Intiassa. Aluksi brittihallinto ei halunnut luopua arvokkaasta maasta, mutta Mahatma Gandhin johtama itsenäissyysliike ja sen järjestämä passiivinen vastarinta johtivat lopulta vuonna 1947 brittien nopeaan vetäytymiseen ja Intian ja Pakistanin itsenäistymiseen. Ranska halusi myös pitää kiinni Kaukoidän siirtomaistaan, joka kohti vuonna 1946 Indokiinan sotaan. Sota päättyi 1954 Ranskan tappioon ja entisen Indokiinan alueelle syntyi kolme uutta valtiota; Laos, Vietnam ja Kambodža.


title: Eurooppalaisten siirtomaavalta

text: Afrikassa dekolonisaatio oli rauhanomaisempaa, joskin se lähti käyntiin muita maanosia myöhemmin. Vähitellen eurooppalaiset halusivat luopua Afrikan siirtomaistaan, joiden suurin itsenäistymisaalto oli 1960-luvulla. Portugali luopui siirtomaistaan vasta 1970-luvun puolivälissä ja Namibia ja Eritrea itsenäistyivät vasta 1990-luvulla. Algerian itsenäistyminen Ranskasta oli yksi Afrikan vaikeimmista, sillä maassa oli yli kolmen miljoonan ranskalaisen vähemmistö, joka vastusti siirtomaavallan päättymistä. Algerialaiset aloittivat vuonna 1954 Algerian itsenäisyyssodan, joka päättyi 1962 Algerian itsenäistymiseen.


title: Tähtihävittäjä

text: Tähtihävittäjät () ovat "Tähtien sota" -elokuvissa olevia kuvitteellisia suurikokoisia avaruussota-aluksia. "Imperial"-luokan tähtihävittäjä, jollainen nähtiin ensimmäisen kerran vuoden 1977 alkuperäisen "Tähtien sota" -elokuvan (myöhemmältä nimeltään "Tähtien sota: Episodi IV – Uusi toivo"), pidetään "Galaktisen Imperiumin laivaston tunnusaluksena". "Tähtien sodan" maailmankaikkeudessa on myös lukuisia muita aluksia, jotka tunnetaan samalla yleisnimityksellä. Tähtihävittäjät esiintyvät kaikissa kolmessa alkuperäisen trilogian elokuvassa Imperiumin käytössä, esiosatrilogian elokuvissa "" (2002) ja "" Galaktisen tasavallan armeijan käytössä, sekä jatkologian elokuvissa Ensimmäisen ritarikunnan käytössä. "Star Wars Legends" -jatkumossa esiintyy useita erimallisia tähtihävittäjiä.


title: Tähtihävittäjä

text: "Imperial"-luokan tähtihävittäjä on 1 600 metriä pitkä, kolmion muotoinen sota-alus. Sellainen nähtiin ensimmäisen kerran alkuperäisen "Tähtien sota" -trilogian ensimmäisessä osassa, kun Darth Vaderin komentama alus jahtasi prinsessa Leiaa kuljettavaa alusta. Elokuvassa Han Solo mainitsee niiden olevan ”Imperiumin risteilijöitä”.


title: Tähtihävittäjä

text: Tähtihävittäjät esiintyvät ensi kerran alkuperäisessä trilogiassa. "Uudessa toivossa", Han Solo viittaa niihin "Imperiumin risteilijöinä". Termiä "tähtihävittäjä" käytettiin ensi kerran vasta elokuvassa "Imperiumin vastaisku" (1980).


title: Tähtihävittäjä

text: Alkuperäisissä käsikirjoituksissa, joista "Tähtien sota" myöhemmin kehitettiin, termi Tähtihävittäjä viittasi kahden lentäjän hävittäjiin, joiden miehistöstä tuli myöhemmissä käsikirjoituksissa Galaktinen Imperiumi. Industrial Light & Magic (ILM) rakensi 91 senttimetriä pitkän mallin "Uuden toivon" kuvauksia varten. "Imperiumin vastaiskun kuvauksissa" ILM toisen mallin, 259 senttimetriä pitkän ja sisäisessä valaistuksessa, taatakseen paremman ymmärrykseen koonvertailuun.


title: Tähtihävittäjä

text: Keisarillinen tähtihävittäjä esiintyy ensi kerran "Uuden toivon" aloituskohtauksessa, missä se jahtasi "Tantive IV" -alusta. Jo tämä esiintyminen osoittaa kuinka suuri tähtihävittäjä on "Tantive IV":n kokoon verrattuna. Nämä alukset nähdään myös useasti alkuperäistrilogiassa jahtamassa "Millennium Falconia": "Uudessa toivossa" Tatooinelta lähdettäässä, "Imperiumin vastaiskussa" Hothin taistelun ja asteroidivyöhykkeen takaa-ajon aikana, sekä "Jedin paluussa" Endorin taistelun aikana. Jatkotrilogian elokuvassa "", näkyy osittain hiekkaan hautautunut tähtihävittäjä "Inflictiorin" hylky planeetta Jakkulla.


title: Tähtihävittäjä

text: "Imperial"-luokan tähtihävittäjien rakentamisesta vastaa Kuat Drive Yards ja niillä on merkittävä asema Imperiumin laivastossa, symboloiden kuinka Imperiumin armeijalla on käytössä enemmän kuin 25 000 alusta, vaikka Palpatinen kuoleman jälkeen niitä menetettiin tuhansittain. Imperial-luokan tähtihävittäjää kutsutaan informatiivisesti Imperiumin risteilijäksi. Kuten sitä edeltäneissä "Victory"- ja "Venator"-luokan aluksissa, keisarillinen tähtihävittäjä oli huomattavin suuren kokonsa ja ylivoimaisen tulivoimansa ansiosta; yksi "Imperial"-luokan alus kykenee ylivoimaisesti tuhoamaan useimmat tähtialukset tai vihollisplaneetan, ja pelkkä sen läsnäolo on riittävä estämään kapinoinnin. 1600 metriä pitkät "Imperial"-luokan tähtihävittäjät ovat aseistettu turbolasereilla, ionitykeillä ja vetosäteillä. Niihin mahtuu 72 TIE-hävittäjää, lukemattomia maajoukkoja (kuten iskusotilaita, 20 AT-AT-kävelijää ja 30 AT-ST-kävelijää), mitkä hyödyttävät heitä nopeissa hyökkäyksissä planeetalle laskeutumisen jälkeen.


title: Tähtihävittäjä

text: Expanded Universessa, Endorin taistelun jälkeen, Kapinaliitto kaappasi useita "Imperial"-luokan aluksia ja lisäsi niitä omaan laivastoonsa. Kun Kapinaliitto muutti itsensä Uudeksi tasavallaksi ja otti suuren osan galaksista hallintaansa Imperiumin hallusta, sen oli mahdollista rakennuttaa voimakkaita aluksia sekä laitoksia, joista ohjailla niiden toimintaa. Vaikka Uusi tasavalta ajan myötä päivitti tähtilaivastoaan uudentyyppisillä aluksilla, "Imperial"-luokan tähtihävittäjät olivat yhä käytössä "The New Jedi Order" -kirjasarjan tapahtumien sekä Yuuzhan Vongia vastaan käydyn sodan aikoihin.


title: Tähtihävittäjä

text: Supertähtihävittäjät ovat jättiläismäisiä aluksia, joiden rinnalla jopa normaalit "Imperial"-luokan tähtihävittäjät ovat kääpiöitä. Kuvauksissa käytetty malli supertähtihävittäjä "Executorille" elokuvissa "Imperiumin vastaisku" ja "Jedin paluu" oli 282 senttimetriä pitkä. Näiden kahden elokuvan lisäksi supertähtihävittäjiä esiintyy myös Expanded Universeen sijoittuvissa kirjoissa ja peleissä.


title: Tähtihävittäjä

text: Kevin J. Andersonin romaani "Darksaber" kuvailee supertähtihävittäjää "20 keisarillisen tähtihävittäjän arvoiseksi". "Executor" on Darth Vaderin lippualus elokuvassa "Imperiumin vastaisku" sekä Imperiumin laivaston komentoalus Endorin taistelussa elokuvassa "Jedin paluu". "Imperiumin vastaiskun" alussa "Executorin" komentajana toimii amiraali Kendal Ozzel, kunnes myöhemmin kapteeni Firmus Piett ylennetään amiraaliksi sekä aluksen uudeksi komentajaksi "Jedin paluun" tapahtumiin asti. Endorin taistelun aikana, Arvel Crynydin ohjaama A-siipihävittäjä törmää "Executorin" komentosiltaan, minkä aiheuttamana "Executor" itse törmää toiseen Kuolemantähteen ja räjähtää.


title: Tähtihävittäjä

text: Roolipelimateriaalissa "Executor" oli ensimmäinen "Executor"-luokan tähtihävittäjä, vaikka StarWars.com kuvaili sen edustavan "Super"-luokkaa. Wizards of the Coast selittää ""Super"-luokan" olleen tarkoitus piilottaa "aluksen todellinen luonto Imperiumin senaatilta"; tästä byrokraattisesta käsitteestä tuli alustyypin lempinimi. Vuonna 1984 kirjassa "A Guide to the Star Wars Universe" "Executor" kuvailtiin 8 kilometriä pitkäksi, mutta myöhemmin 19 kilometriä pitkäksi.


title: Tähtihävittäjä

text: Michael Stackpolen kirjasarjassa "X-Wing" esiintyi toinen supertähtihävittäjä nimeltä "Lusankya", joka toimi Ysanne Isardin yksityisvankilana, ja myöhemmin tärkeimpänä Imperiumin tukialuksena Isardin ollessa Thyferralla. Uusi tasavalta, kaappaa aluksen käyttöönsä, kunnes Yuuzhan Vong tuhoaa sen Aaron Allstonin "Enemy Lines" -kirjaduologiassa. Kirjassa "Darksaber" esiintyy supertähtihävittäjä "Night Hammer", oli suojattu panssarilla, joka teki siitä "lähes näkymättömän vihollisille".


title: Tähtihävittäjä

text: "Sithin kostossa" ja Expanded Universessa esiintyy "Venator"-luokan tähtihävittäjiä, tunnettu myös "Tasavallan hyökkäysristeilijöinä". Aluksen suunnittelu toimi siltana "Acclamator"-luokan tähtihävittäjille, jotka toimivat kloonisotilaiden kuljetusaluksina "Kloonien hyökkäyksessä", sekä alkuperäisen trilogian "Imperial"-luokan hävittäjille. Vaikka alukset ovat aluksi punaisia ja harmaita, Tasavallan tunnusvärien mukaisesti, "Sithin kostossa" esiintyvä "Venator"-luokan tähtihävittäjä on kokonaan harmaa, symboloiden Imperiumin nousua.


title: Tähtihävittäjä

text: "Victory"-luokan tähtihävittäjiä esiintyi jo varhain Brian Daleyn vuonna 1979 julkaisemassa kirjassa "Han Solo's Revenge", aja siitä alkaen myös muissa Expanded Universen kirjoissa ja peleissä. Rendili StarDriven suunnittelema "Victory"-luokan tähtihävittäjä 900 metriä pitkä ja sisältää vähemmän aseita ja pienempiä aluksia kuin "Imperial"-luokan tähtihävittäjä.


title: Tähtihävittäjä

text: Supertähtihävittäjä "Eclipse" on kloonikehossa palanneen Palpatinen lippualus "Dark Empire" -sarjakuvissa, ja esiintyy myös "in" lisäosassa "Forces of Corruption". Alus tuhoutui, kun Luke Skywalker ja Leia Organa Solo yhdistivät kykynsä Voimassa saadakseen Palpatinen Voimamyrskyn riistäytymään hallinnasta. "Eclipse II" palvelee Palpatinen lippualuksena sarjakuvassa "Empire's End". "Eclipsen" pienempi versio, "Sovereign"-luokan tähtihävittäjä, esiintyy Expanded Universen samalle ajalle sijoittuvassa materiaalissa.


title: Tähtihävittäjä

text: Jatko-osatrilogia, jonka ensimmäinen elokuva on "", esittelee "Resurgent"-luokan tähtihävittäjät, joita Ensimmäinen ritarikunta käytti ensisijaisina tähtihävittäjinään. Yksi niistä on "Finalizer", jota komentavat sekä Kylo Ren että kenraali Armitage Hux. Elokuvassa "" esiintyy kaksi normaaleja tähtihävittäjiä suurempaa alustyyppiä, joita kutsutaan tähtitaistelulaivoiksi (). "Mandator IV" -luokan tähtitaistelulaiva on 2,5 kertaa suurempi kuin "Resurgent"-luokan tähtihävittäjät, kun taas ainut "Mega"-luokan tähtitaistelulaiva on "Supremacy", joka toimi yksinvaltias Snoken lippulaivana.


title: Eija Pokkinen

text: Eija Pokkinen (s. 6. joulukuuta 1939 Kirvu) on suomalainen näyttelijä, malli sekä elokuvien ja kirjojen suomentaja.


title: Eija Pokkinen

text: Pokkinen on esiintynyt pääosassa Risto Jarvan elokuvissa "Loma" ja "Jäniksen vuosi", Jaakko Pakkasvirran elokuvassa "Vihreä leski" sekä myöhemmin Joukon äitinä sarjassa "Rauta-aika". Näyttelemisen lisäksi hän on toiminut valokuvamallina ja mannekiinina muun muassa Pariisissa.


title: Eija Pokkinen

text: Pokkinen on suomentanut suuren määrän etenkin englannin-, italian- ja ranskankielisiä elokuvia sekä kirjallisuutta sarjakuvista ja lastenkirjoista tietokirjoihin ja aikuisten kaunokirjallisuuteen.


title: Etelä-Atlantin välähdys

text: Etelä-Atlantin välähdys oli amerikkalaisen Vela-satelliitin havaitsema kaksoisvälähdys Etelä-Afrikasta etelään Intian valtameren ja Etelä-Atlantin välisellä merialueella 22. syyskuuta 1979 kello 00:53 UTC. Välähdyksen on arveltu liittyneen Etelä-Afrikan tai Israelin ydinaseohjelmiin. Kyse saattoi olla myös suuren meteoriitin kaasuuntumisesta ja räjähdyksestä Maan ilmakehässä. Vela 6911 havaitsi ensin lyhyen, terävän, kirkkaan välähdyksen ja sitten pitempikestoisen ja himmeämmän välähdyksen. Velat olivat tunnistaneet oikein aiemmin 41 ydinkoetta. Räjähdyspaikka oli Crozetsaarten ja Prinssi Edwardin saarten välissä paikassa hydroakustisten tietojen perusteella. Räjähdyksen voima oli vain kolmen kilotonnin luokkaa.


title: Halvar Björk

text: Erik Halvar Bertil Björk (22. syyskuuta 1928 – 12. marraskuuta 2000) oli ruotsalainen näyttelijä. Hän esiintyi Malmön kaupunginteatterissa vakituisena tähtenä vuosina 1962–1986, mutta teki myös merkittäviä elokuvarooleja; hänet nähtiin esimerkiksi Ingmar Bergmanin "Syyssonaatissa" (1978).


title: Halvar Björk

text: Roolistaan Yngve Gamlinin elokuvassa "Badarna" (1968) Björk voitti parhaan miespääosan Guldbagge-palkinnon. Hän kuoli keuhkosyöpään.


title: Hannu Valtonen

text: Hannu Valtonen -nimisiä henkilöitä ovat:


title: HC Kuusankoski

text: HC Kuusankoski eli lyhennettynä HC KSNK on jääkiekkoseura Kouvolasta. Se pelasi aiemmin II-divisioonassa, mutta nousi kauden 2007–2008 päätteeksi Suomen kolmanneksi korkeimmalle sarjatasolla eli Suomi-sarjaan. Vielä kaudella 2005–2006 seura pelasi Suomen viidenneksi korkeimmalla sarjatasolla III-divisioonassa. Tuolla kaudella se ei hävinnyt yhtään ottelua. Seura on perustettu 5. kesäkuuta vuonna 2005. Seura perustettiin, koska Kuusankosken Puhdin edustusjoukkueen johto sekä valmentajat päättivät perustaa oman seuran juuri, kun paikka Suomi-sarjassa varmistui. Vuonna 2011 HC Kuusankoski lopetti toimintansa koska järjesti KooKoon kanssa yhteisen seuran, KooKoo-65.


title: Brita Borg

text: Brita Kerstin Gunvor Borg (10. kesäkuuta 1926 – 4. toukokuuta 2010) oli ruotsalainen laulaja, näyttelijä ja revyytaiteilija. Hän loi muusikkona laajan levytys-, radio- ja showuran, jonka aikana hän teki huomattavaa yhteistyötä Povel Ramelin kanssa. Borg esiintyi useissa elokuvissa, monesti yhdessä Ramelin kanssa; hän työskenteli niin ikään teatterissa.


title: Brita Borg

text: Borg oli Ruotsin euroviisuedustajana vuonna 1959. Hän sijoittui laulullaan ”Augustin” neljällä pisteellä jaetulle yhdeksännelle sijalle. Muita Brita Borgin laulamia tunnettuja kappaleita oli Ruotsin Svensktoppenissa monta viikkoa kesällä 1969 soinut Ljuva sextital.


title: Kaukaisen Maan laulut

text: Kaukaisen Maan laulut () on Arthur C. Clarken tieteisromaani, joka julkaistiin vuonna 1986. Romaani julkaistiin suomeksi vuonna 1987. Romaani pohjaa Clarken samannimiseen, vuonna 1958 julkaistuun novelliin. Vuonna 1994 Mike Oldfield julkaisi kirjasta innoituksensa saaneen albumin "The Songs of Distant Earth".


title: Kaukaisen Maan laulut

text: Romaani sijoittuu 3000-luvulle. Tiedemiehet olivat havainneet jo 1960-luvulla, että Aurinko tuottaa teoriaan nähden liian vähän neutriinoja ja ainoa selitys sille oli, että Aurinko on muuttumassa novaksi. Tämän johdosta ihmiskunta rupesi tutkimaan mahdollisuuksia perustaa avaruussiirtokuntia.


title: Kaukaisen Maan laulut

text: Yksi tällainen siirtokunta – yksi harvoista, joiden onnistuneesta perustamisesta Maan asukkaat saivat varman tiedon – perustettiin planeetalle nimeltä Thalassa, joka on suurimmaksi osaksi valtamerten peitossa. Koska ihmiset eivät voi selvitä hengissä satojen vuosien tähtimatkoista, tämän planeetan asuttamisessa käytettiin hyväksi geenipankkeja ja keinotekoisia kohtuja: Thalassalaisten ensimmäinen sukupolvi oli kokonaan koneiden kasvattama. Thalassan siirtokunta kuitenkin menetti yhteyden Maahan tulivuorenpurkauksen tuhottua suuren radioantennin.


title: Kaukaisen Maan laulut

text: Romaanin tapahtuvat käynnistyvät, kun thalassalaiset huomaavat epätavallisen avaruusaluksen saapuneen. Magellan-nimisen avaruusaluksen matkustajina ovat viimeiset jäljellä olevat Maan asukkaat; viimeisinä vuosisatoina teknologia oli kehittynyt huomattavasti, mikä mahdollisti paitsi syväjäädytyksen käytön ja elävien matkustajien kuljettamisen, myös kvanttienergioita käyttävän moottorin. Magellan on matkalla planeetalle nimeltä Sagan 2, joka on mahdollista muuttaa asumakelpoiseksi, jos sen kiertorataa muutetaan aluksen kvanttimoottorien avulla. Magellan pysähtyy Thalassaan tutkimaan, mitä siirtokunnalle tapahtui, ja samalla rakentamaan uudelleen loppuun kuluneen, jäästä tehdyn etukilven, joka suojelee alusta avaruuspölyltä. Maan asukkaat kohtaavat thalassalaiset ystävinä, mutta ongelmiakin syntyy: Osa aluksen miehistöstä haluaa jäädä Thalassaan, ja rupeavat salaiseen kapinaan. Lisäksi Magellanin miehistö ystävystyy thalassalaisten kanssa, mikä vaikeuttaa lähtöä.


title: Kaukaisen Maan laulut

text: Toni Jerrmanin ("Tähtivaeltaja" 4/1987) mukaan Clarke yrittää osin keskittyä ihmissuhteisiin saadakseen tarinasta kirjan mittaisen, mutta kyvyt eivät riitä. Tärkeintä tuntuu olleen taustan tieteellisyys, mutta pyrkimykset sen varmistamiseen johtavat Jerrmanin mukaan aina vain kirjan nopeaan vanhenemiseen. Aikuisten tieteiskirjallisuuden sijaan kyse on enemmän lapsille suunnatusta helposta scifistä.


title: Derek Bickerton

text: Derek Bickerton (s. 25. maaliskuuta 1926) on yhdysvaltalainen kielitieteilijä. Hän valmistui Cambridgen yliopistosta ja on työskennellyt useilla yliopistoilla Leedsin ja Havaijin lisäksi aina Ghanassa ja Guyanassa asti.


title: Derek Bickerton

text: Bickerton on erikoistunut kreoleihin ja kielen kehittymiseen. Hän on julkaissut useita kirjoja, joiden joukossa on näitä asioita pohdiskeleva "Roots of Language" (1981).


title: Lari Lehtonen

text: Lari Lehtonen (s. 21. kesäkuuta 1987 Imatra) on suomalainen maastohiihtäjä, ja lajin suomenmestari.


title: Lari Lehtonen

text: Lehtonen sijoittui alle 23-vuotiaiden MM-kisoissa vuonna 2008 yhdeksänneksi 15 kilometrin hiihdossa . Samana talvena hän otti viidennen sijan Vantaan SM-kisojen 15 kilometrin yhdistelmäkisassa . Vuonna 2005 hän voitti nuorten olympiafestivaaleilla Sveitsissä kultaa 7,5 kilometrin perinteisen hiihtotavan kilpailussa ja hopeaa 10 kilometrin vapaan hiihtotavan kisassa. Vuoden 2014 SM-kisoissa Vaajakoskella Lehtonen sai uransa ensimmäisen SM-mitalin voittamalla 30 kilometrin perinteisen kisan. Hän voitti 30 kilometrin perinteisen Suomen-mestaruuden myös 2015.


title: Lari Lehtonen

text: Lehtonen osallistui ensimmäistä kertaa maastohiihdon maailmancupiin maaliskuussa 2008 Lahdessa, jossa hän sijoittui 15 kilometrin perinteisellä 39:nneksi. Hän on ollut maailmancupissa parhaimmillaan neljästoista Tour de Skin 2013–2014 kokonaiskilpailussa. Yksittäisissä maailmancupin kilpailussa hänen paras sijoituksensa on 15. sija Lahdessa 15 km:n vapaan hiihtotavan kilpailussa maaliskuussa 2014 ja 30 kilometrin yhdistelmäkilpailussa helmikuussa 2016 sekä La Clusaz'ssa 15 kilometrin vapaan yhteislähtökilpailussa joulukuussa 2016. Hän oli viidestoista myös Lillehammerin "Nordic Opening" -tapahtumassa joulukuussa 2016.


title: Lari Lehtonen

text: Lehtonen valittiin Suomen maastohiihtojoukkueeseen Vancouverin talviolympialaisiin, joissa hän oli 33:s 15+15 kilometrin yhdistelmähiihdossa ja 43:s 50 kilometrillä. Lahden MM-kilpailuissa 2017 hän sijoittui yhdistelmäkilpailussa yhdeksänneksi


title: Lari Lehtonen

text: Lehtonen edustaa Imatran Urheilijoita ja hänen valmentajanaan toimii Teemu Pasanen. Vuoteen 2015 asti yhdentoista vuoden ajan häntä valmensi Ilkka Jarva. Lehtonen harrasti toisena lajinaan pesäpalloa IPVssä D-juniori-ikäiseksi saakka.


title: Brändinhallinta

text: Brändinhallinta () tarkoittaa markkinointitekniikoiden soveltamista johonkin tiettyyn tuotteeseen tai brändiin. Sillä halutaan nostaa tuotteen arvoa asiakkaan silmissä ja siten lisätä myyntiä ja nostaa itse brändin arvoa. Brändin arvo määritellään sillä, miten paljon se tuottaa voittoa yritykselle lisääntyneen kysynnän (markkinaosuus) tai nousseen hinnan kautta (voittomarginaali).


title: Brändinhallinta

text: Brändinhallintaa esiintyi johdonmukaisesti ensi kertaa, kun Neil McElroy vuonna 1931 laati Procter & Gamblelle tunnetun muistion, jossa hän esitti brändinhallinnasta vastaavan työntekijän palkkaamista yritykseen.


title: Brändinhallinta

text: Brändinhallinnan neljä suurinta tehtävää ovat seuraavat:


title: Brändinhallinta

text: Brändijohtaminen () on brändikonsultti David A. Aakerin mukaan kehittyneempi ja nykyaikaisempi versio brändinhallinnasta. Brändijohtamisessa näkökulma on enemmän strateginen kun brändinhallinnassa se on taktinen. Tällöin myös päätökset tehdään ylempänä organisaatiossa kuin brändinhallinnassa perinteisesti ja näkökulma on globaali. Brändijohtamisen kantava voima on myynnin lisäämisen sijaan brändin identiteetin rakentaminen.


title: Teräkala

text: Teräkala ("Xenomystus nigri") on pitkulainen kala, joka elää Afrikan sisävesissä. Se muistuttaa ulkonäöltään veitsikalaa, mutta on läheisempää sukua arapaimalle. Joskus se sekoitetaan akvaariokaupassa mustaveitsikalaan.


title: Teräkala

text: Teräkala on litteän puikkomainen, harmahtava kala joka kasvaa noin 30 cm pitkäksi. Sen suomut ovat hyvin pienet niin että kala näyttää sametinsileältä. Teräkalan selkä- ja peräevät ovat sulautuneet yhdeksi pitkäksi eväksi, jonka ansiosta se voi uida eteen- ja taaksepäin muuttaen suuntaa nopeasti. Se liikkuu usein pää alaspäin ja etsii pohjasta ruokaa tarkkojen silmiensä ja pienten viiksiensä avulla. Teräkala on yöaktiivinen ja sillä on hyvä hämäränäkö.


title: Teräkala

text: Teräkala esiintyy laajalla alueella Tšadin, Niilin, Kongon ja Nigerin vesistöalueilla, ja myös Länsi-Afrikan jokien alajuoksulla Sierra Leonessa, Liberiassa, Togossa, Beninissa ja Kamerunissa.


title: Teräkala

text: Teräkala elää nuorena parvessa, mutta erakoituu vanhemmiten. Se voi syödä samaan akvaarioon joutuneet pienemmät kalat. Nuoret yksilöt ovat päivälläkin aktiivisia, vanhemmiten ne viettävät päivän koloissa.


title: Teräkala

text: Teräkala syö lihapitoista ruokaa. Sille sopii pehmeä, humuspitoinen vesi, jonka lämpötila on 22-28 astetta.


title: Menno Meyjes

text: Menno Meyjes (s. 1954) on alankomaalainen elokuvaohjaaja ja -käsikirjoittaja, joka on työskennellyt muiden muassa elokuvissa "Häivähdys purppuraa" (1985), "Indiana Jones ja viimeinen ristiretki" (1989), "Poikkeustila" (1998) ja "Max" (2002).


title: Menno Meyjes

text: Meyjes syntyi Eindhovenissa, mutta muutti vuonna 1972 Yhdysvaltoihin ja opiskeli siellä. Hän on ollut Oscar- sekä Bafta-ehdokkaana ja voittanut Goyan.


title: Duke Nukem (hahmo)

text: Duke Nukem on kuvitteellinen toimintasankari "Duke Nukem" -pelisarjassa. Hahmon loivat videopelien kehittäjät Todd Replogle, George Broussard, Allen Blum ja Scott Miller 3D Realmsista ja Apogee Softwaresta. "Duke Nukem 3D" -pelistä lähtien Dukea on ääninäytellyt näyttelijä Jon St. John.


title: Duke Nukem (hahmo)

text: Duke Nukemin ensiesiintyminen tapahtui Apogee Softwaren vuonna 1991 julkaistussa "Duke Nukemissa". Peli kirjoitettiin IBM PC -tietokoneella, 320x200 pikselin resoluutiolla, vain 16-värisenä sivulta kuvattuna videopelinä. Peli muodostui kolmesta eri episodista, joista ensimmäinen julkaistiin sharewarena. Vuonna 1993 peli sai jatko osan, "Duke Nukem II":n, joka oli edelleen Apogeen käsialaa. "Duke Nukem II" käytti 256-väristä VGA-grafiikkaa, MIDI-musiikkia ja digitalisoituja ääniä. Ensimmäisen osan tapaan se on myös sivulta kuvattu. Toisessa tunnetussa tasohyppelypelissä, "Turricanissa", on hyvinkin samanlainen graafinen asu kuin "Duke Nukem II":ssa. Myös joillakin vihollisilla on yhtäläisyyksiä.


title: Duke Nukem (hahmo)

text: Pelisarjan ensimmäinen osa nimettiin "Duke Nukemiksi", mutta Apogeelle selvisi, että Duke Nukem -nimi saattoi olla jo käytössä. "Duke Nukemin" 2.0-päivityksen yhteydessä nimi muutettiin Duke Nukumiksi. Lopulta kuitenkin paljastui, että nimi ei ollutkaan tekijänoikeuksilla suojattu, joten se muutettiin takaisin Duke Nukem -muotoon, kun "Duke Nukem II" ilmestyi. Kyseessä oli "Kapteeni Planeetassa" esiintynyt, Dean Stockwellin näyttelemä Duke Nukem -niminen henkilö.


title: Duke Nukem (hahmo)

text: Duke Nukem -hahmo on ehkäpä parhaiten tunnettu legendaarisesta, vuonna 1996 julkaistusta ensimmäisen persoonan ammuntapeli "Duke Nukem 3D":stä. Peli on tunnettu vahvasta kielenkäytöstä, alastomuudesta ja väkivallasta. Siitä huolimatta "Duke Nukem 3D" oli kuitenkin nuoren ensimmäisen persoonan ammuntapeligenren vahvimpia ja teknologisesti kehittyneimpiä saavutuksia ja siitä on tullut osa videopelikulttuurin yleissivistystä.


title: Duke Nukem (hahmo)

text: "Duke Nukem 3D":n suosion takia peliin pohjautuvia leluja alettiin valmistaa. Niitä valmisti ReSaurus-niminen leluyhtiö. Leluja oli kolmea eri lajia; Duke Nukem, Octabrain (pelissä esiintyvä meduusan mutaatio) ja Battlelord (yksi pelin loppuvastuksista). Vuonna 2001 Threshold Entertainment ilmoitti, että suunnitteilla olisi "Duke Nukem" -elokuva ("Duke Nukem the Movie"). Elokuva ei kuitenkaan koskaan päässyt alulleen. Asia otettiin kuitenkin uudelleen käsittelyyn vuonna 2008, ja 3D Realms vahvistikin syksyllä, että elokuvaa aletaan työstää.


title: Duke Nukem (hahmo)

text: Duke Nukem kuvataan maskuliinisena, sarkastisena, egoistisena ja sovinistisena. Hänen tehtävänsä on yleensä pelastaa alienien valtaama maapallo, pelastaa kaikki maailman naiset ja kansoittaa maa uudelleen kaikkien miehien kuoltua. Duken esikuvina pidetään Hollywood-tähtiä Arnold Schwarzeneggeria, Clint Eastwoodia, Bruce Willisiä ja Sylvester Stallonea. Kuten Schwarzeneggerin ja Stallonen roolihahmot, Duke on aggressiivinen, usein poliittisesti epäkorrekti ”muskelimies”, joka ei teknillisesti ole ”yli-ihminen”, mutta yltää psyykkisesti ja fyysisesti vaativiin suorituksiin. Duke pukeutuu yleensä asevyöhön, reppuun ja perusfarkkuihin.


title: Duke Nukem (hahmo)

text: "Duke Nukem" -aiheinen muistikortti paljastaa Nukemin pituudeksi 193 senttiä ja painoksi 109 kilogrammaa."Duke Nukem 4" oli tarkoitus saada tuotantoon alkuvuonna 1997. Tuntemattomista syistä peliä ei kuitenkaan alettu kehittämään. Sitä ei pidä sekoittaa jo julkaistuun "Duke Nukem Foreveriin". Vuonna 2001 ilmoitettiin, että "Duke Nukem: Endangered Species" -metsästyspeli olisi pian kehitteillä. Projekti peruutettiin samana vuonna joulukuussa.


title: Mathias Nygård

text:
Mathias "Warlord" Nygård on metallimusiikkiyhtye Turisaan perustaja. Hän on yhtyeen laulaja, mutta studiossa hän myös soittaa pianoa, nokkahuilua ja lyömäsoittimia.
Nygård on suureksi osaksi säveltänyt ja sanoittanut yhtyeen musiikin. Hän on syntyisin Hämeenlinnasta ja nykyään hän asuu Helsingissä.


title: Gemini 8

text: Gemini 8 -avaruuslento toteutui 16.–17. maaliskuuta 1966. Avaruuslennon tavoitteina oli suorittaa ensimmäinen telakoituminen sekä avaruuskävely. Ensimmäinen tavoitteista onnistui kun komentaja Neil Armstrong telakoitui Agena target vehicle:n kanssa 16. maaliskuuta 1966 klo 22:14 UTC. Pian telakoitumisen jälkeen avaruusalukset alkoivat pyöriä ympäri hallitsemattomasti. Tilanne oli hengenvaarallinen, koska nopea pyörimisliike saattaa aiheuttaa tajuttomuuden. Astronautit irroittivat alukset toisistaan ja saivat pyörimisen loppumaan. Tehtävä päättyi pakkolaskuun ja astronautti David Scottin suunniteltu avaruuskävely jäi toteuttamatta. Lento kesti 10 tuntia 42 minuuttia.


title: Pohjois-Virginian armeija

text: Pohjois-Virginian armeija oli Konfederaation armeijan yhtymä Yhdysvaltain sisällissodassa. Sen komentajana toimi ensin prikaatikenraali P. G. T. Beauregard, sitten kenraali Joseph E. Johnston, kenraalimajuri G.W Smith ja viimein etelävaltioiden kuuluisin sotilaskomentaja Robert E. Lee. Armeija juonsi juurensa konfederaation Potomacin armeijasta, joka oli perustettu kesäkuussa 1861. Pohjois-Virginian armeijaksi nimi vaihdettiin 14. maaliskuuta 1862. Armeijaan kuului rykmenttejä kaikkialta konfederaatiosta, Teksasista ja Arkansasista saakka, vaikka se oli muodostettu Virginiassa. Merkittävin Pohjois-Virginian armeijan käymä taistelu oli Gettysburgin taistelu (1.–3. heinäkuuta 1863), jonka se kuitenkin hävisi.


title: Pohjois-Virginian armeija

text: Armeija käsitti seuraavat armeijakunnat Robert E. Leen komennossa:


title: Åke Grandell

text: Rolf Åke Grandell (18. maaliskuuta 1938 Lapinjärvi – 21. helmikuuta 2015 Kauniainen) oli suomenruotsalainen Kauniaisissa asunut toimittaja, säveltäjä ja sanoittaja, joka voitti vuonna 1986 Pispalan Sottiisin sävellyskilpailun ensimmäisen palkinnon. Grandell vaikutti myös kokoonpanossa Halsbrytarna.


title: Åke Grandell

text: Grandell pääsi ylioppilaaksi 1957 Loviisan ruotsalaisesta yhteislyseosta ja valmistui humanististen tieteiden kandidaatiksi Åbo Akademista 1964. Hän oli englanninkielen opettajana 1965–1966 ja sen jälkeen Yleisradion ruotsinkielisen radiotoimituksen viihdetoimittajana vuodesta 1967 aina eläkkeelle siirtymiseen saakka vuonna 2001. Hän jatkoi vielä tämän jälkeenkin freelance-toimittajana. Grandell oli Tondiktarna- järjestön perustajajäsen ja pitkäaikainen puheenjohtaja. Grandell sävelsi laulu- ja laulelmatekstejä, toimi levytuottajana ja kirjoitti runoja joita julkaistiin kolmena kokoelmana.


title: Albert Londres

text: Albert Londres (1884–1932) oli ranskalainen journalisti ja kirjailija. Häntä pidetään yhtenä merkittävimmistä tutkivan journalismin edelläkävijöistä. Londres matkusti Etelä-Amerikassa, Neuvostoliitossa, Afrikassa ja Aasiassa. Omiin havaintoihinsa pohjautuvissa kirjoituksissaan hän kritisoi pakkotyötä ja kolonialismia.


title: Albert Londres

text: Ranskalaisen kielialueen merkittävin vuosittain jaettava journalistipalkinto on nimetty hänen mukaansa. Albert Londres -palkintoa on jaettu alkaen vuodesta 1933.


title: Albert Londres

text: Londresin kuuluisin sitaatti on: ""Lehtimiehen ei pidä kirjoittaa miellyttääkseen tai tehdäkseen vääryyttä, hänen tehtäväänsä on kastaa kynäänsä veriseen haavaan"".


title: Juhannussalko

text: Juhannussalko kuuluu Ruotsin, Ahvenanmaan ja Suomen ruotsinkielisten rannikkoseutujen juhannusperinteisiin. Koristesalon pitkään, lipputankoa muistuttavaan varteen asetetaan poikkipuita, jotka koristellaan kukkasin ja lehväköynnöksin. Usein kylät kilpailevat siitä, missä on kauneimmin koristeltu salko.


title: Juhannussalko

text: Juhannussalkoa muistuttavia rakennelmia ja niihin liittyviä perinteitä esiintyy myös Saksassa, Itävallassa, Yhdistyneessä kuningaskunnassa, Tšekissä, Slovakiassa, Sloveniassa ja Unkarissa.


title: M/S Daewoo Frontier

text: M/S Daewoo Frontier () on italialaisen Grimaldi Linesin omistukseen rekisteröity ro-ro/konttialus. Alus on rakennettu vuonna 1988 Italiassa. Alus on rekisteröity Italian lipun alle, ja sen kotisatama on Napoli.


title: M/S Daewoo Frontier

text: "Daewoo Frontierin" sisaralus on M/S "Repubblica Di Amalfi".


title: M/S Daewoo Frontier

text: 18. joulukuuta 1985 alus tilattiin. 27. helmikuuta 1986 tapahtui kölinlasku, ja seuraavan vuoden elokuussa alus luovutettiin Grimaldi Linesin omistukseen, joka rekisteröi aluksen Italian lipun alle nimellä "Repubblica Di Genova". Kotisatamaksi tuli Napoli.


title: M/S Daewoo Frontier

text: 8. maaliskuuta 2007 "Repubblica Di Genova" oli Antwerpenin satamassa, kun se sai kallistuman ja kaatui alle puolessa tunnissa. Kukaan aluksen 42 hengen miehistöstä ei loukkaantunut, mutta he menettivät muun muassa kaikki rahansa ja vaatteensa. Miehistö oli kotoisin Italiasta ja Romaniasta. Lastina aluksella oli kontteja ja Fiatteja.


title: M/S Daewoo Frontier

text: 31. elokuuta alus saatiin käännettyä oikein päin, ja 18. marraskuuta se hinattiin antwerpenilaiselle telakalle korjattavaksi. Helmikuussa 2008 alus sai nimen "Daewoo Frontier," ja se hinattiin Etelä-Koreaan mahdollisesti jälleenrakennettavaksi.


title: Onni Veijonen

text: Onni Nestor Veijonen (30. huhtikuuta 1898 – 25. elokuuta 1944) oli suomalainen näyttelijä. Veijonen näytteli muun muassa Viipurin, Tampereen ja Helsingin teattereissa. Hänellä oli 20 elokuvaroolia vuosina 1920–1942. Veijosen aktiivisin elokuvakausi käsitti vuodet 1938–1942, jolloin hän näytteli 14 elokuvassa. Hänen pojanpoikansa on näyttelijä Juha Veijonen..


title: Jean-Marie Gustave Le Clézio

text: Jean-Marie Gustave Le Clézio (s. 13. huhtikuuta 1940 Nizza, Ranska) on ranskalainen kirjailija, joka on julkaissut kolmisenkymmentä kirjaa, romaaneja, novelleja, satuja ja esseitä. Hän sai Nobelin kirjallisuuspalkinnon vuonna 2008.


title: Jean-Marie Gustave Le Clézio

text: Le Clézio on saanut myös muun muassa Renaudot-palkinnon. Se myönnettiin hänelle vuonna 1963 ensimmäisestä kirjastaan "Raportti Aatamista". Ranskan akatemian myöntämän Paul Morand -palkinnon hän sai vuonna 1980 teoksestaan "Autiomaa". Vuonna 1994 hänet valittiin elävistä ranskalaisista kirjailijoista merkittävimmäksi. Vaikka Le Clézion nimi tunnetaan, hän ei ole suuren yleisön kirjailija eivätkä ”hänen herkkävireiset romaaninsa ole koskaan nousseet myyntitilastojen kärkeen”.


title: Jean-Marie Gustave Le Clézio

text: Hänen tuotantonsa on kaksivaiheinen. Alkuun hän käsitteli kieltä, kirjoittamista ja mielenterveyden ongelmia, myöhemmin 1970-luvulta lähtien tyylin muuttuessa teemoiksi tulivat lapsuus, nuoruus ja matkustaminen. Teos "Alkusoitto" (2008) käsittelee sodan aiheuttamaa syyllisyyttä.


title: Rubicon (yhtye)

text: Rubicon, on vuonna 1991, Fields of the Nephilim-yhtyeen pohjalta muodostunut brittiläinen goottirockyhtye. Fields of the Nephilim solistin Carl McCoyn lähtiessä yhtyeestä muut yhtyeen jäsenet halusivat jatkaa yhdessä korvaten McCoyn uudella solistilla Andy Delaneyllä. Uusi kokoonpano otti samalla itselleen uuden Rubicon-nimen McCoyn perustaessa sooloprojektinsa nimelle The Nefilim.


title: Rubicon (yhtye)

text: Rubicon on julkaissut kaksi albumia. "What Starts, Ends" julkaistiin sekä Atlantic Recordsilla että Beggars Banquetillä vuonna 1992 (BBQ CD 128). Levyn tuottajana oli Mark Freegard, ja siltä julkaistiin myös kaksi singleä; "Crazed" (BBQ 4CD) ja "Before My Eyes" (BBQ 10CD).


title: Rubicon (yhtye)

text: "Room 101" albuni julkaistiin Beggars Banquet levy-yhtiölle vuonna 1995. Sen tuotti ja miksasi Richard James Burgess taiteilijanimella Caleb Kadesh. Albumista julkaistiin myös single, "Insatiable" (BBQ47CD).


title: William Hope Hodgson

text: William Hope Hodgson (15. marraskuuta 1877 – huhtikuu 1918) oli englantilainen kirjailija. Hänen laajaan tuotantoonsa kuuluu esseitä, novelleja ja romaaneja. Nykyisin hänet muistetaan erityisesti romaaneistaan, joissa yhdistyvät kauhun, fantasian ja tieteiskirjallisuuden piirteet.


title: Olhavan taistelu

text: Olhavan taistelu oli Lapin sodan alkuvaiheessa 29. syyskuuta 1944 Iin Olhavassa käyty lyhyt aseellinen taistelu Pohjois-Suomesta vetäytyvien saksalaisjoukkojen ja pohjoiseen etenevien suomalaisjoukkojen välillä. Edellisenä päivänä oli Pudasjärvellä käyty ensimmäinen laukaustenvaihto saksalaisten ja suomalaisten joukkojen välillä. Olhavassa joukot avasivat ensimmäistä kertaa täysimittaisen tulen toisiaan vastaan.


title: Olhavan taistelu

text: Suomi katkaisi suhteensa Saksaan 2. syyskuuta 1944. Neuvostoliiton kanssa solmitun rauhansopimuksen ennakkoehdot edellyttivät suomalaisten vaativan saksalaisjoukkojen poistumista maasta 15. syyskuuta mennessä. Pohjois-Suomen rintamaosuutta hoitanut 200 000 miehen vahvuinen saksalainen 20. vuoristoarmeija lähti ennalta laaditun suunnitelman, operaatio Birken mukaisesti vetäytymään pohjoiseen uusiin puolustusasemiin heti syyskuun alussa. Uudet asemat oli linnoitettu valmiiksi Karesuvanto–Ivalo-linjalle eteläisemmästä Suomesta kohdistuvaa hyökkäystä vastaan. Asemat turvasivat idässä Petsamon nikkelituotannon saksalaisille, ja toisaalta suojasivat Käsivartta ja Norjan puoleista vetäytymistietä etelään.


title: Olhavan taistelu

text: Saksalaisten vetäytyminen oli tapahtunut ilman taisteluja sovussa suomalaisten kanssa salaisen vetäytymissopimuksen mukaisesti syyskuun puolivälistä lähtien. Valvontakomissio oli kuitenkin saanut asiasta vihiä ja painosti suomalaisia jyrkempään toimintaan. 27. syyskuuta suomalaisjoukkojen komentajana aloitti kenraalimajuri Hjalmar Siilasvuo.


title: Olhavan taistelu

text: Edellisenä päivän iltana Siilasvuo oli antanut Jääkäripataljoona 5:lle käskyn edetä pikavauhtia suoraan Pudasjärvelle, ja joukot olivat olleet laukaustenvaihdossa saksalaisten kanssa. Tätä ennen suomalaiset olivat edenneet sovitun aikataulun mukaisesti saksalaisten perässä. Olhavassa joukoille annettiin tehtäväksi vallata ehjänä Olhavajoen ylittävä 45 metriä pitkä rautatie- ja maantiesilta.


title: Olhavan taistelu

text: Suomalaisjoukkojen kärkenä etenivät Oulusta Kemiin johtavaa maantietä eversti August Kuistion komentamat 15. prikaatin joukot, jotka koostuivat lähinnä Erillisestä Pataljoona 5:stä (ErP 5) ja Erillisosasto Savukoskesta (Er.Os.Sau). Kärjessä oli majuri Hautalan johtama Osasto Hautala. Suomalaiset olivat sillan eteläpuolella, pohjoispuolella olivat saksalaiset linnoitetuissa asemissaan. Suomalaisten suunnitelma oli koukata ja ylittää joki kauempana sillasta, jonka jälkeen toinen pienempi ryhmä ottaisi sillan haltuunsa nopealla suoralla rynnäköllä.


title: Olhavan taistelu

text: Saksalaisia johti SS-Tiedustelupataljoona 6:n () komentaja SS-Obersturmführer Zimmermann. Tulivoimaiset ja nopeasti liikkuvat joukot koostuivat kahdesta motorisoidusta alppijääkäripataljoonasta, joilla oli tukenaan rynnäkkötykkejä, ilmatorjuntakanuunoita ja panssarivaunuja. Saksalaiset olivat perillä suomalaisten mahdollisista hyökkäysaikeista. Suomalaisten hyökkäys oli suunniteltu aloitettavan aamulla 29. syyskuuta. Kesken joukkojen ryhmittymisen huomattiin saksalaisten aloittavan nopean vetäytymisen asemistaan. Koska oli ilmeistä, että saksalaiset lähtiessään tuhoaisivat sillan, juoksi luutnantti Georg Mandelin taistelulähettiensä Ludvig Peltovuoman ja Aarno Takkusen kanssa sillalle katkaistakseen räjähteiden sytytysjohtimet. Tällöin saksalaiset räjäyttivät sillan ja syntyneessä laukaustenvaihdossa molemmat osapuolet tulittivat kaikilla aseillaan, saksalaiset ilmatorjuntatykkejä myöten. Sillan räjähtäessä kaatuivat kaikki kolme suomalaista ja saksalainen kahden hengen siltavartio. Tulituksessa kaatui suomalaisilta vielä kaksi miestä lisää. Kaatuneet olivat ensimmäiset Lapin sodan suomalaisuhrit. Laukaustenvaihto päättyi vajaan puolen tunnin kuluttua saksalaisten vetäytyessä kohti pohjoista.


title: René Caillié

text: René Caillié (19. marraskuuta 1799 – 17. toukokuuta 1838) oli ranskalainen tutkimusmatkailija ja tiettävästi ensimmäinen eurooppalainen, joka saavutti myyttisen Timbuktun kaupungin Malissa.


title: René Caillié

text: René Caillié oli lähtöisin vaatimattomista olosuhteista ja jäi orvoksi jo lapsena. Hänellä oli kova kaukokaipuu ja hän lähti maailmalle 16 vuoden ikäisenä. Vuosina 1824–1825 hän vietti aikaa Pohjois-Afrikassa maurien parissa ja perehtyi heidän tapoihinsa, arabian kieleen ja islaminuskoon.


title: René Caillié

text: Saatuaan kuulla Ranskan maantieteellisen seuran ensimmäiselle eurooppalaiselle Timbuktun-kävijälle lupaamasta palkinnosta Caillié päätti matkata sinne. Timbuktua oli pidetty myyttisenä kaupunkina jo keskiajan arabialaisten tarinankertojien ajoista lähtien. Caillié pukeutui pohjoisafrikkalaisiin vaatteisiin ja lähti kulkemaan jalan, aseitta ja lähes rahatta halki Saharan. Hän uskoi, että tekeytymällä vaatimattomaksi islaminuskoiseksi oppineeksi hän voisi välttää monet hankaluudet. Matka oli silti vaikea ja vaarallinen. Caillié sairastui ja joutui viettämään viisi kuukautta Timén kaupungissa. 20. huhtikuuta 1828 hän kuitenkin löysi Timbuktuun, mutta kohtasi vain kovin raunioituneen kaupungin, jonka menneestä loistosta ei ollut enää kovin paljon nähtävissä.


title: René Caillié

text: Kun Caillié palasi vuonna 1830 Ranskaan 16 vuoden poissaolon jälkeen, vastaanotto oli yllättynyt. Hänen ei ollut uskottu enää palaavan. Maantieteellinen seura kuitenkin palkitsi hänet lupaamillaan 10 000 frangilla.


title: René Caillié

text: Vuonna 1830 Caillié julkaisi matkastaan kertomuksen "Journal d’un voyage à Temboctou et à Jenné dans l’Afrique centrale".


title: Risto Astikainen

text: Risto Astikainen (s. 1945 tai 1946) on historiasta kiinnostunut suomalainen dokumenttitoimittaja ja televisiosarjojen käsikirjoittaja. Koulutuksensa Astikainen sai Tampereen yliopistossa. Hän on urallaan tehnyt yli 300 itsenäisesti otsikoitua ohjelmaa. Lisäksi hän on ollut tuottajana suuressa osassa tuotoksiaan. Hänen ohjelmilleen on tyypillistä huumori, monikerroksisuus sekä tarttuminen sivuutettuihin näkökulmiin. Astikaisen tunnetuimmat tv-sarjat ovat Suomen historiaa käsittelevät "Nuijasota - 1500-luvun tarinoita" (1993) sekä "Veijareita ja leijona".


title: Risto Astikainen

text: Astikainen työskenteli Yleisradiossa, mutta joutui irtisanotuksi arvosteltuaan yhtiön politiikkaa. Myöhemmin Yle kuitenkin perui irtisanomisen ja teki sopimuksen Astikaisen kanssa. Sopimuksen mukaan Astikainen jatkoi YLE:ssä vuoteen 2008, jolloin jäi eläkkeelle.


title: Risto Astikainen

text: Vuonna 2011 Astikaiselle myönnettiin opetusministeriön ylimääräinen sanomalehtimieseläke.


title: Tauno Aho

text: Tauno Aukusti Aho (10. heinäkuuta 1914 Hibbing, Minnesota, Yhdysvallat – 1996 Kuortane, Suomi) oli suomalainen harmonikansoittaja ja mestaripelimanni. Häntä pidetään eräänä 1900-luvun merkittävimmistä suomalaisista kaksirivisen harmonikan taitajista.


title: Tauno Aho

text: Tauno Aho syntyi Kusti Ahon ja Hilja (os.) Mustapään esikoiseksi Minnesotassa. Jo pienenä hän kuuli isänsä ja serkkunsa "Kaarangan Jaakkoon" kaksirivisen soittoa. Hän alkoi soittaa, aluksi isältään salaa, isänsä kaksirivistä jo 5–6-vuotiaana. Perhe muutti Suomeen Taunon käytyä kaksi vuotta koulua. Aluksi lomamatkaksi aiottu matka muuttuikin muuttomatkaksi ja isä-Kusti lähti yksin takaisin Amerikkaan.


title: Tauno Aho

text: Tauno Aho alkoi soittaa tansseja jo 13–14-vuotiaana ja rippikoulun jälkeen hän hankki viisirivisenkin. Jatkosodan loppuaikoina Aho osallistui myös viihdytyskiertueille muun muassa yhdessä Viljo Vesterisen kanssa.


title: Tauno Aho

text: Soitettuaan pitkään viisirivistä, Ahon kiinnostus takaisin kaksiriviseen elpyi 1950-luvulla.


title: Lauteet

text: Lauteet ovat saunan kiinteitä istuimia.


title: Lauteet

text: Laudemateriaalina on Suomessa käytetty perinteisesti haapa- ja kuusipuuta. Nykyisin käytetään myös usein apachia, tervaleppää, lämpöhaapaa, lämpöleppää ja tuijaa. Runkomateriaalina voidaan käyttää puun lisäksi myös terästä tai alumiinia.


title: Lauteet

text: Lauteet voidaan tukea lattiasta, seinästä tai molemmista ja rungon rakenne riippuu valitusta tukemistavasta. Suorat, lyhyet lauteet (I-malli) voidaan tukea pelkästään seinästä. kulman (L-malli) tai kaaren (U-malli) muotoiset lauteet on tuettava ainakin osittain myös lattian varaan, jotta niistä tulee vakaat ja kestävät.


title: Lauteet

text: Perinteisten lauteiden istuinosa on vaakasuora, tasainen pinta. Istumamukavuuden parantamiseksi kehitettyjä laudemalleja ovat muotolauteet, sekä istujan mukaan muotoutuvat riippulauteet.


title: Lauteet

text:
I-malli
Suora laudemalli tulee saunan yhdelle seinälle ja yleensä kiuasta vastapäätä.


title: Lauteet

text:
L-malli
L-malli tulee saunan yhteen kulmaan yleensä siten, että lauteen pitkä sivu tulee saunan pidemmälle seinälle ja lyhyt sivu lyhyemmälle seinälle.


title: Lauteet

text:
U-malli
Malli kiertää saunaa kahden kulman kautta.


title: Rakuunasoittokunta

text: Rakuunasoittokunta on puhallinorkesteri ja Puolustusvoimien sotilassoittokunta, jonka kotipaikka on Lappeenranta. Se toimii Maasotakoulun alaisuudessa ja esiintyy pääasiassa entisen Itä-Suomen sotilasläänin alueella.


title: Rakuunasoittokunta

text: Soittokunnan päällikkö on musiikkimajuri Riku Huhtasalo ja kapellimestari musiikkikapteeni Aino Koskela ja siihen kuuluu 34 puu- ja vaskipuhallin sekä lyömäsoittajaa. Se esiintyy myös pienemmissä kokoonpanoissa kuten vaskikvintetti ja vaskiseitsikko. Soittokuntaan kuuluu myös varusmiesyhtye, jonka ohjelmisto koostuu muun muassa kevyemmästä musiikista


title: Rakuunasoittokunta

text: Aino Koskela on Suomen puolustusvoimien soittokuntien ensimmäinen naiskapellimestari.


title: Rakuunasoittokunta

text: Rakuunasoittokunta ylläpitää 1600-luvulle ulottuvia ratsuväen musiikkiperinteitä. Lappeenrantaan perustettiin vuonna 1890 Suomen Rakuunarykmentin soittokunta, joka lakkautettiin kuitenkin jo vuonna 1901 muun rykmentin mukana ensimmäisen sortokauden venäläistämispyrkimysten vuoksi. Itsenäisen Suomen ratsuväki keskitettiin Lappeenrantaan vuonna 1921 yhdistämällä Uudenmaan Rakuunarykmentti ja Hämeen Ratsurykmentti Ratsuväkiprikaatiksi, ja samalla rykmenttien soittokunnat yhdistettiin Ratsuväkiprikaatin soittokunnaksi. Soittokunnan myöhempiä nimiä ovat Uudenmaan Rakuunarykmentin soittokunta (vuodesta 1944 alkaen), Lappeenrannan varuskuntasoittokunta (1952) ja Rakuunasoittokunta (1990).


title: Rakuunasoittokunta

text: Rakuunasoittokunta oli yksi vuosien 2012–2015 puolustusvoimauudistuksessa jäljelle jääneistä ja vahvistuneista soittokunnista. Sen vahvuus nousi 34-henkiseksi vuonna 2014.


title: Lanainrastuli

text: Lanainrastuli ("Myadestes lanaiensis") on äärimmäisen uhanalainen, mahdollisesti jo hävinnyt, Havaijilla Lanain, Mauin ja Molokain saarella elävä varpuslintu. Lajista ei ole varmistettuja havaintoja vuoden 1980 jälkeen .


title: Lanainrastuli

text: Kooltaan lanainrastuli on noin 18 cm. Lajin alapuoli on vaalea, selkä, pää ja siivet ovat väriltään harmaat. Lanainrastulia muistuttavat saarille levinneet naurutimali ("Garrulax canorus"), joka on väritykseltään ruskeampi, sekä huomattavasti pienempi idänsilkkikerttunen ("Cettia diphone"). Lanainrastulin laulu on rastasmainen katkonainen melodia. Kutsuääni muistuttaa kissan naukaisua .


title: Lanainrastuli

text: Lanainrastuli elää metsien latvuskerroksissa. Ravintonaan linnut käyttävät pääasiassa hedelmiä. Lanainrastulikannan kooksi arvioidaan alle 50 yksilöä . Suurimmat uhkat ovat metsien tuhoutuminen sekä malarialoista levittävien hyttysten leviäminen alangoilta korkeammille alueille. Lisäksi metsien kasvisto muuttuu saarille tuotujen sikojen takia. Myös saarelle tuotuja aksishirviä pidetään yhtenä syynä lanainrastulien vähentymiseen.


title: Taça da Liga

text: Taça da Liga on Portugalin jalkapallon liigacup, joka perustettiin 2008. Ensimmäisenä mestaruuden voitti Vitória FC kun se voitti loppuottelussa Sporting Lissabonin.


title: Lucullus

text: Lucius Licinius Lucullus (noin 118 eaa.-56 eaa.) oli roomalainen sotilas ja poliitikko. Hän oli Sullan kannattaja ja nousi tämän suojattina preettoriksi ja myöhemmin konsuliksi.


title: Lucullus

text: Lucullus palveli Sullaa liittolaissodassa sotilastribuunina. Vuonna 88 eaa. hän oli kvestori. Hän palveli taas Sullaa ensimmäisen Mithridateen sodan aikana. Lucullus kokosi laivaston, joka auttoi Sullan joukkoja Ateenan piirityksessä. Kerrotaan, että hän ei merelle lähtiessään ollut kovinkaan perehtynyt sodankäyntiin, mutta sai merimatkalla opastusta centurioiltaan ja osoitti taistelussa oppineensa tarpeeksi. Tämän jälkeen Lucullus löi Mithridateen sotapäällikön Neoptolemoksen Tenedoksen taistelussa, jonka jälkeen Sulla sai siirrettyä armeijansa Kreikasta Aasiaan.


title: Lucullus

text: Vuonna 79 eaa. Lucullus valittiin kuruuliseksi ediiliksi yhdessä veljensä Marcus Terentius Varro Luculluksen kanssa. Kuollessaan Sulla teki Luculluksesta poikansa Faustus Cornelius Sullan holhoojan. Vuonna 74 eaa. Lucullus valittiin konsuliksi. Konsulikautensa jälkeen Lucullus sai provinssikseen Kilikian.


title: Lucullus

text: Kolmannessa Mithridateen sodassa Lucullus kukisti Mithridateen ja valtasi Pontoksen. Tämän jälkeen hän hyökkäsi Armenian Tigranes II:n kimppuun, jonka luokse Mithridates oli paennut. Lucullus kukisti Tigraneen ja Mithridateen Artaxatan taistelussa, mutta joutui palaamaan Roomaan vuonna 66 eaa. Lucullus oli johtajana kankea, koska hän vaati alaisiltaan ehdotonta kuuliaisuutta, jolloin hän ei voinut pohtia eri vaihtoehtoja heidän kanssaan. Luculluksen vastustajien ansiosta hän sai pitää triumfin vasta vuonna 63 eaa. Paluunsa jälkeen Lucullus vetäytyi syrjään politiikasta, johon hänellä ei ollut riittävän pitkäaikaista kunianhimoa. Hän herätti huomiota ylellisellä elämällään, mutta tarjosi toisaalta kirjastonsa kaikkien halukkaiden käyttöön. Hän kuoli mielisairaana.


title: Edwin Hawkins

text: Edwin Hawkins (18. elokuuta 1943 – 15. tammikuuta 2018) oli yhdysvaltalainen gospelmuusikko. Hän tuli tunnetuksi vuonna 1967 tekemästään "Oh Happy Day" -sovituksesta; hänen Edwin Hawkins Singers -kuoronsa esittämänä siitä tuli kansainvälinen gospelhitti.


title: Edwin Hawkins

text: Hawkinsin "Oh Happy Daysta" levytti vuonna 1970 coverversionsa The Four Seasons. Hän säesti kokoonpanoineen myös Melanie Safkaa.


title: Edwin Hawkins

text: Hawkins on voittanut uransa aikana useamman Grammy-palkinnon.


title: Warren Hawksley

text: Philip Warren Hawksley (10. maaliskuuta 1943 – 15. maaliskuuta 2018) oli brittiläinen Konservatiivipuolueen poliitikko. Hän istui parlamentin jäsenenä alun perin The Wrekinin vaalipiiristä vuosina 1979–1987. Hän edusti parlamentaarikkona vielä vuosina 1992–1997 Halesowen and Stourbridgen vaalipiiriä, mutta ei ole saanut paikkaa sen koommin.


title: Sandra Haynie

text: Sandra Jane Haynie (s. 4. kesäkuuta 1943) on yhdysvaltalainen golfaaja. Hän syntyi Fort Worthissa, Teksasissa, ja voitti uransa aikana kaikkiaan 42 LPGA Tour -turnausta.


title: Sandra Haynie

text: Haynien saavutusten joukossa olivat mestaruudet LPGA-mestaruuskilpailuissa 1965 ja 1974, Yhdysvaltain naisten avoimilla 1974 ja Kanadan naisten avoimilla 1982.


title: Sandra Haynie

text: Haynie kuuluu World Golf Hall of Fameen, joka tätä nykyä on yhteinen sekä nais- että miespelaajille.


title: John Heddle

text: Bentley John Heddle (15. syyskuuta 1943 – 19. joulukuuta 1989) oli brittiläinen Konservatiivipuolueen poliitikko. Hän istui parlamentin jäsenenä Lichfield and Tamworthista vuosina 1979–1983 ja sen jälkeen Mid Staffordshiresta aina elämänsä loppuun saakka.


title: John Heddle

text: Heddlen kuolema 46 vuoden iässä oli itsemurha. Hänen parlamenttikautensa jäi kesken, ja seuraajaksi tuli Sylvia Heal.


title: Elizabeth Kay

text: Elizabeth Kay (s. 9. heinäkuuta 1949) on brittiläinen kirjailija. Kay on opiskellut taidetta ja luovaa kirjoittamista.


title: Mickwitz

text: Mickwitz on muun muassa seuraavien suomalaisten henkilöiden sukunimi:


title: Ellen Favorin

text: Ellen Favorin (31. joulukuuta 1853 Kuorevesi – 27. marraskuuta 1919 Lohja) oli suomalainen taidemaalari. Hän harjoitti pääasiassa maisemamaalausta.


title: Ellen Favorin

text: Favorinin vanhemmat olivat Ruokolahden kappalainen Anders Abraham Favorin ja Lovisa o.s. Ingman. Hän syntyi Kiuruvedellä, mutta perhe muutti isän työn vuoksi usein, kunnes asettui vuonna 1868 Etelä-Karjalaan Ruokolahdelle, josta tuli Favorinin todellinen kotiseutu. Vanhemmat panostivat myös tyttöjen koulutukseen, ja Ellen Favorinin sisaresta Hanna Favorinista tuli tunnettu pedagogi ja oppikirjojen tekijä.


title: Ellen Favorin

text: Favorin opiskeli Suomen Taideyhdistyksen piirustuskoulussa Helsingissä talven 1871–1872 ja myöhemmin 1873–1874. Lukuvuoden 1872–1873 hän opiskeli Tukholman taideteollisuuskoulussa yhdessä Amélie Lundahlin kanssa. Vuosina 1875–1876 Favorin opiskeli Münchenissä norjalaisen Eilif Petersenin johdolla, minkä jälkeen hän matkusti Italiaan. Sieltä hän palasi Saksaan ja opiskeli Düsseldorfissa saksalaisen A. Normannin johdolla vuodet 1878–1879. Lisäksi Favorin suoritti opintoja Pariisissa vuosina 1880–1882. Hän palasi Saksaan vielä vuosina 1884, 1885 ja 1890 ja kävi myös Sveitsissä (1885) ja Tanskassa (1890), muttei matkustanut enää Ranskaan.


title: Ellen Favorin

text: Favorin tunnetaan etenkin miniatyyrimaisista suomalaisaiheisista maisemamaalauksistaan. Omana aikanaan hänen tyyliään ei kuitenkaan juuri arvostettu. Eräs poikkeus oli taidemaalarin uransa jo lopettanut Fanny Churberg, joka samastui Favoriniin. Maalauksen ohella Favorin harjoitti myös erityisesti maisemien valokuvausta. Hänen maisema-aiheisia miniatyyrivalokuviaan oli esillä Pariisin maailmannäyttelyn Suomen osastolla vuonna 1889. Favorin osallistui Suomen Taiteilijan näyttelyihin vuosina 1892, 1896, 1897 ja 1899.


title: Ellen Favorin

text: Elämänsä viime vuodet naimaton Favorin asui niin ikään naimattomien sisarustensa Hannan ja Alfredin kanssa Lohjalla ja maalasi Lohjanjärven rantamaisemia. Vuonna 1919 heidän talossaan syntyi tulipalo, jossa Ellen ja Hanna Favorin menehtyivät.


title: Meriuposkuoriainen

text: Meriuposkuoriainen ("Macroplea pubipennis") on uhanalainen, vedessä elävä kuoriaislaji. Se kuuluu EU:n luontodirektiivin liitteen II lajeihin.


title: Meriuposkuoriainen

text: Meriuposkuoriainen on 7 millimetriä pitkä ja pitkäraajainen kuoriaislaji. Naaras on hiukan koirasta suurempikokoinen. Meriuposkuoriaisen väritys on kauttaaltaan oljenkeltainen, selkäosassa esiintyen tummia raitoja. Lenninsiivet ovat edelleen lajilla olemassa. Meriuposkuoriainen ei pysty kuitenkaan enää lentämään, sillä veden alla eläminen surkastuttaa niiden lihakset.


title: Meriuposkuoriainen

text: Meriuposkuoriainen elää vedessä matalissa merenlahdissa murtovesialueella. Lajin esiintymiä löytyy Suomesta Itämeren piiristä Uudeltamaan rannikolta Perämeren rannikolle asti. Yksi elinvoimaisimmista esiintymistä löytyy Espoonlahden pohjukasta. Espoonlahden meriuposkuoriaisesiintymien alue on rajatusti Natura-suojeltu. Mikäli rakentamista ulotetaan laajalti alueiden piiriin, voi uhanalainen laji olla vaarassa. Vastaavia meriuposkuoriaisesiintymiä on Kiinassa.


title: Meriuposkuoriainen

text: Meriuposkuoriainen on muiden lehtikuoriaisten ("Chrysomelidae") heimon hyönteisten tavoin kasvinsyöjä. Sen ravintokasveja ovat vidat ("Potamogeton"), ärviät ("Myriophyllum") ja myös haurat ("Zannichellia"). Toukat ja aikuiset käyttävät ravinnokseen samoja kasvilajeja.


title: Pranayama

text: Pranayama on joogafilosofiassa elämänenergian eli "pranan" tietoista ohjausta eli hengityksen säätelyä ja pitkittämistä. Hengitystä tahdonalaisesti ohjaamalla rauhoitetaan kehoa ja mieltä, mikä avaa tukkeumat ja energia pääsee virtaamaan esteettömästi. Pranayama on Patanjalin "Joogasutran" kuvaaman kahdeksanosaisen joogamenetelmän neljäs osa. Myös hathajoogassa pranayamaa pidetään joogan harjoittamisen keskeisenä osana.


title: Juri Repin

text: Juri Repin (1877–1954) oli Suomessa asunut venäläinen taidemaalari. Hänen isänsä oli taidemaalari Ilja Repin.


title: Juri Repin

text: Juri Repin asui 1920- ja 1930-luvuilla perheineen Karjalankannaksella Terijoen Kuokkalassa isänsä Penaty-huvilan pihapiirissä olleessa talossaan. Sotavuosien jälkeen hän asui 1940-luvulla Mäntsälässä ja 1950-luvulla Helsingissä. Juri Repin kuoli pudottuaan pelastusarmeijan yömajan neljännen kerroksen ikkunasta kadulle. Hänet on haudattu Helsingin ortodoksiseen haustausmaalle.


title: Timothy Raison

text: Sir Timothy Hugh Francis Raison (3. marraskuuta 1929 – 3. marraskuuta 2011) oli brittiläinen Konservatiivipuolueen poliitikko. Hän aloitti uransa journalistina; hän työskenteli ennen politiikkaan siirtymistään useissa lehdissä.


title: Timothy Raison

text: Raison istui parlamentin jäsenenä Aylesburysta vuosina 1970–1992 ja toimi ulkomaankehityksen (nyk. "kansainvälisen kehityksen") ministerinä vuosina 1983–1986. Hän kuului Privy Counciliin.


title: Marlene Hagge

text: Marlene Hagge (s. 16. helmikuuta 1934) on yhdysvaltalainen golfaaja. Hän kuului Ladies Professional Golf Associationin (LPGA) perustajiin ja voitti vuoden 1956 LPGA Championshipin.


title: Marlene Hagge

text: Hagge syntyi Eurekassa, Etelä-Dakotassa, aloitti golfauksen kolmen ikäisenä ja pääsi World Golf Hall of Fameen vuonna 2002.


title: Barry Hughart

text: Barry Hughart (s. 13. maaliskuuta 1934) on yhdysvaltalainen fantasiakirjailija. Hän syntyi Peoriassa, Illinoisissa, ja julkaisi kuviteltuun muinaiseen Kiinaan sijoittuvan ensimmäisen romaaninsa "Bridge of Birdsin" vuonna 1984.


title: Barry Hughart

text: Hughart voitti ensimmäisellä romaanillaan Mythopoeic Fantasy Awardin ja jaetun World Fantasy Awardin.


title: Barry Hughart

text: Kaikkiaan Hughart julkaisi kolme romaania; "Bridge of Birdsiä" seurasivat "The Story of the Stone" (1988) ja "Eight Skilled Gentlemen" (1990).


title: Andrus Kivirähk

text: Andrus Kivirähk (s. 17. elokuuta 1970) on virolainen toimittaja (Eesti Päevaleht), kirjailija ja näytelmäkirjailija.


title: Andrus Kivirähk

text: Hän valmistui Tallinna 32. Keskkool -nimisestä lukiosta vuonna 1988, minkä jälkeen hän aloitti journalismin opinnot Tarton yliopistossa. Hän on ollut Eesti Üliõpilaste Seltsin (virolainen miesopiskelijajärjestö) jäsen vuodesta 1990 ja Kirjailijoiden Liiton jäsen vuodesta 1996.


title: Andrus Kivirähk

text: Eesti Päevaleht nimitti Kivirähkin vuoden 2015 suurimmaksi kulttuurihenkilöksi.


title: Andrus Kivirähk

text: Hänen teostaan "Rehepapp ehk November" (2000) ('Riihiukko eli Marraskuu') oli myyty vuoteen 2008 mennessä 32 000 kappaletta, ja siten Kivirähk on 2000-luvun menestyksekkäin virolaiskirjailija.


Greatest Hit (...and 21 Other Pretty Cool Songs) on Dream Theaterin kokoelma-albumi, joka ilmestyi 1. huhtikuuta 2008.


title: Greatest Hit (...and 21 Other Pretty Cool Songs)

text: Albumin nimi viittaa yhtyeen ainoaan suureen valtavirtahittiin ”Pull Me Underiin”, joka ylsi kärkikymmenikköön Billboardin Hot Mainstream Rock Tracks -listalla ja sai paljon soittoaikaa myös Music Televisionilla. ”Pull Me Underin” lisäksi yhtyeen läpimurtoalbumilta "Images and Wordsilta" on mukana myös kappaleet ”Take the Time” ja ”Another Day” Kevin Shirleyn vuonna 2007 uudelleenmiksaamina versioina. Albumilla on myös "Lie"-singlen B-puolena julkaistu ”To Live Forever” sekä muutamien kappaleiden radioversioita.


text: Albumin kappaleet on jaettu kahdelle levylle. Levyistä ensimmäinen, The Dark Side (), sisältää yhtyeen raskaampaa tuotantoa ja toinen, The Light Side (), melodisempaa. Albumilla ei ole kappaleita yhtyeen ensimmäiseltä studioalbumilta "When Dream and Day Unitelta" eikä ilmestymishetkellä uusimmalta studioalbumilta "Systematic Chaosilta", koska ne ovat eri levy-yhtiöiden julkaisuja, eikä Rhinolla tai sen emoyhtiöllä Warnerilla ole niihin oikeuksia.


text: Albumin kansikuvassa on korostettu kirjaimet S, H, I ja T, joista muodostuu sana ”shit” (). Myös numero 21 on väritetty punaisella; tämä on yhtyeen 21:s julkaisu.


text: Ensimmäinen levy (The Dark Side)


text: Toinen levy (The Light Side)


title: Erdenemandal

text: Erdenemandal () on sum Mongolian Arhangain provinssissa. Siellä on 5 451 asukasta (vuonna 2015) ja sen pinta-ala on 3 363,3 neliökilometriä. Sum sijaitsee provinssin pohjoisosassa pääkaupunki Tsetserlegin pohjoispuolella.


title: Erdenemandal

text: Vuonna 2000 Erdenemandalin alueella oli noin 170 000 päätä karjaa.


title: Tsetserleg

text: Tsetserleg (, ’puutarha’) on Mongolian Arhangain provinssin pääkaupunki. Se sijaitsee provinssin eteläosassa Hangaivuorten koillisreunalla 453 kilometrin päässä Ulan Batorista. Kaupungissa on 21 211 asukasta (vuonna 2015).